12:24 30.08.2020 (Янгиланган 12:26 31.08.2020)\nЖаҳон соғлиқни сақлаш ташкилоти маъқуллаган рўйхатга 19 та давлатда ишлаб чиқилаётган 33 та вакцина киритилган.\nТОШКЕНТ, 30 авг — Sputnik. Жаҳон соғлиқни сақлаш ташкилоти (ЖССТ) Қозоғистонда коронавирусга қарши ишлаб чиқилаётган вакцинани клиник синовларига рухсат берилган вакциналар рўйхатига киритди.\nВакцина Қозоғистон таълим ва илм-фан вазирлиги фан қўмитасининг Биологик хавфсизлик муаммолари илмий-тадқиқот институти томонидан ишлаб чиқилмоқда.\nЖССТ маъқуллаган рўйхатдан 19 та давлатда ишлаб чиқилаётган 33 та вакцина ўрин олган. Маълум бўлишича, Қозоғистоннинг фаолсизлаштирилган вирусли вакцинаси клиник синовларнинг 1/2-босқичидан ўтмоқда.\nШунингдек, ЖССТ томонидан клиник синовларига рухсат берилган вакциналар рўйхатидан Британия, Хитой, Россия, АҚШ, Германия, Япония, Ҳиндистон, Жанубий Корея, Бельгия, Швеция, Сингапур, Италия, Австралия, Тайван, Куба, Франция, Австрия ва Канада вакциналари ҳам жой олган.\nЭслатиб ўтамиз, Россияда ишлаб чиқарилган коронавирусга қарши вакцина дунёда биринчи бўлиб рўйхатга олинди ва у “Спутник V” деб номланди. Унга 25 дан зиёд давлат қизиқиш билдирмоқда. Жумладан, Қозоғистон “Спутник V” вакцинасини мамлакатга етказиб бериш тўғрисида битим имзолаган.


Чўлпон ҳайкали – адабиётимизга юксак эътибор намунаси\n28 август 2020 156\nКейинги йилларда миллий маънавиятимизни юксалтириш, хусусан, адабиётимизга катта эътибор қаратилмоқда. Муҳтарам Президентимиз Шавкат Мирзиёев пойтахтимиздаги Адиблар хиёбонида бўлиб ўтган учрашув чоғида ҳозирги мураккаб замонда одамлар қалбига йўл топиш, уларни эзгу мақсадларга илҳомлантиришда адабиётнинг таъсирчан кучидан фойдаланиш кераклигини алоҳида таъкидлаган эди.\nЮртимиз мустақиллик эришгач, истиқлол йўлида жон фидо қилган аждодларимиз қатори Чўлпоннинг ҳаёти ва ижоди ҳам кенг ўрганила бошланди. Шеърий тўпламлари, асарлари қайтадан нашр қилиниб, таваллудининг юз йиллиги мамлакатимиз бўйлаб кенг нишонланди. У туғилиб ўсган Андижон шаҳрида шоир номи билан аталувчи боғ, ҳайкал ва музей барпо этилди. Муҳими, адибнинг ёрқин хотирасини абадийлаштириш борасида амалга оширилаётган эзгу саъй-ҳаракатлар тўхтаб қолгани йўқ. Пойтахтимизда Адиблар хиёбони бунёд этилиб, адабиётимиз ривожига муносиб ҳисса қўшган ёзувчи ва шоирларнинг ижодини чуқур ўрганишга улкан эътибор қаратилаётгани фикримизга ёрқин мисол бўла олади.\nЧўлпоннинг ҳаёти ва ижоди ғоят мураккаб даврга тўғри келди, – дейди Академиянинг Тилларни ўрганиш кафедраси доценти, подполковник Абдуваҳоб Холиқов. – У ҳам шоир, ҳам носир, моҳир драматург ва таржимон сифатида баракали ижод қилди. Адибнинг ҳар бир асарида миллат дарди, миллий уйғониш, эрк ва озодлик ғоялари уфуриб туради. “Адабиёт яшаса – миллат яшар” деган эди у. Бугун миллий адабиётимизга берилаётган юксак эътибор замирида ҳам бой адабий меросимизни ўрганиш орқали маънавий баркамол авлодни тарбиялашдек эзгу мақсад мужассам.\nТадбирда сўз олганлар шоир бюсти қошида адабий кечалар, маърифат дарслари, ижодкор курсантларнинг шеърий тўпламлари тақдимотини ўтказиш, ҳарбийлаштирилган олий таълим муассасалари билан ҳамкорликда мушоиралар ташкил этиш борасида хайрли ташаббусларни илгари сурдилар. Чўлпон шеърлари иқтидорли курсантлар томонидан маҳорат билан ижро этилди.


Samsung ҳарбий стандартлар асосидаги смартфонни тақдим этди » Ўзбекистон янгиликлари – Zamin.uz\nSamsung компанияси Galaxy Xcover 3 смартфонини тақдим этди. Samsung янги смартфонни Германияда бўлиб ўтадиган CeBIT кўргазмасида тақдим этади.\nСмартфон ҳарбий стандартлар асосида яратилган бўлиб, у 1,2 метр баландликдан тушиб кетишга, турли об-ҳаво шароитларига, чанг ва сувга чидамли қилиб яратилган. Унинг оғирлиги 154 гр, қалинлиги 9,95 мм.\nGalaxy Xcover 3 4,5 дюймли дисплей, 1,2 частотада ишлайдиган 4 ядроли процессер, 1,5 ГБ тезкор ҳамда 8 ГБ доимий хотирага эга. Асосий камера 5 Мп, олд камераси 2 Мп. Бундан ташқари ундан GPS ва NFC модуллари ҳам бор. Смартфон Android 4.4 KitKat операцион системасида ишлайди.


Душанбе фуқароси адолат излаб «15 кг мурожаат ва аризалар тўлдирди»\nДушанбе шаҳрида яшовчи Саид Хасанов тўрт йилдан бери 2017 йилда икки аёлни ўлдиришда айбдор деб топилган ва 28 йилга озодликдан маҳрум этилган ўғлининг айбсизлигини исботлашга ҳаракат қилмоқда.\nУнинг сўзларига кўра, йиллар давомида турли идораларга берган баёнотларининг нусхаларини «вазни 15 килограммни ташкил этадиган» алоҳида папкага йиғиб қўяди.\nСуд қарори билан Файзали Хасанов рус миллатидаги икки аёл — онаси ва қизини ўлдиришда айбдор деб топилди, аммо Ҳасановнинг отаси унинг айбсизлигини таъкидламоқда. Саид Ҳасановнинг далилларидан бири шундаки, тўртинчи қаватда жойлашган квартира ичкаридан қулфланган бўлса, қандай қилиб ўғли жиноят жойидан қочиб қутулиши мумкин.\nУнинг айтишича, у тўплаган далиллар ҳисобга олинмаган.\n24 март куни БМТ томонидан инсон ҳуқуқларининг қўпол бузилиши ва жабрланганларнинг қадр-қимматига оид Халқаро ҳақиқат куни эълон қилинди. Айни пайтда Саид Ҳасановнинг таъкидлашича, унинг Тожикистонда адолат ва ҳақиқатга эришишга бўлган умиди ҳар куни сусайиб бормоқда.\n«Тўрт йил давомида мен адолатни тиклашга ҳаракат қиламан. Суд ва прокуратура остоналарини тақиллатмаган куним йўқ. Мумкин бўлган барча мисолларни айланиб чиқдим. Тожикистонда ҳақиқатни исботлаш осон эмас. Чунки адолат йўқ, фақат порахўрлик ва коррупция мавжуд», — дейди манба.\nНафақат Саид Ҳасанов кўп йиллар давомида, унинг сўзлари билан айтганда, «адолат учун» курашган. Деярли ҳар куни инсон ҳуқуқлари бузилишига ва адолат етишмаслигига дуч келган камида бир киши Озоди Радиоси таҳририятига мурожаат қилади. Баъзи мурожаат этувчиларнинг айтишича, Тожикистонда нафақат жиноий ишларда, балки кичик маъмурий ҳуқуқбузарликларда ҳам ҳақиқатни исботлаш қийин.\nДушанбе фуқароси Сабоҳат Салимова етти ой олдин майда безорилик учун жаримага тортилган эди. Унинг сўзларига кўра, етти ой давомида у туҳмат қилинганлигини исботлаш учун бир нечта инстанцияларга мурожаат қилган, аммо унинг барча уринишлари бесамар кетган.\nРасмийлар бу фикрга қўшилмайди, Тожикистонда инсон ҳуқуқлари ҳурмат қилинмоқда ва мамлакатда адолат таъминланмоқда.\nТожикистон Олий судининг бош судьяси Шермуҳаммад Шоҳиён февраль ойида бўлиб ўтган матбуот анжуманида одил судловнинг йўқлиги «бемаънилик» деб атаб, «адолат Тожикистонда мавжуд ва у тўлиқ таъминланади» деди.


ИнтерФУТБОЛ :: Қойилмақом 12 давр ёхуд ЕЧЛ тарихидаги энг кучли жамоалар (фотогалерея)\nҚойилмақом 12 давр ёхуд ЕЧЛ тарихидаги энг кучли жамоалар (фотогалерея)\nАсосий евротурнирнинг бугунги қаҳрамони - «Реал» 3 мавсумдан буён олий тахтни бўшатаётгани йўқ.\nЗайниддин Зидан жамоаси бу борада ЧЛ мутлақ рекордчисидир. Аммо турнирнинг аввалги даври, яъни Европа Чемпионлари кубоги тарихига қарасак, янада ёрқинроқ из қолдирган бир қатор жамоаларни кўрамиз.\nХусусан, «Реал» олдинлари ҳам бир неча марта қойилмақом даврни бошдан ўтказган.\n1. «РЕАЛ» (Мадрид). 1955-1960 йиллар - 5та кубок\nҲа, «қаймоқранглилар» Европа клуб футболининг асосий турнирида бошиданоқ рекордлар ўрнатишга тушган. Ҳар ҳолда, бугунги ЧЛнинг ўтмишдоши - ЧКда дастлабки 5 мавсум ғолиблик «Мадрид»дан ортган эмас. Бундай серия ҳозирга қадар бошқа ҳеч бир клубга насиб этмаганини жуда яхши биласиз. «Қироллик клуби» ўша қойилмақом даврда Альфредо ди Стефано ва Ференц Пушкашдек моҳир мерганларга эга эди. Энг қизиғи, омадли даврга қарамай, клуб раҳбарияти бош мураббийни мунтазам равишда ўзгартириб турган. Тўғри, бу ҳол «Реал»нинг бирин-кетин кубок ютишига халақит қилган эмас. Умуман, Мадрид гранди 1970 йилга қадар турнирда узлуксиз иштирок этган. Асосийси, баъзан ўз стадионига 100 мингдан кўп мухлисни жалб қиларди.\n2. «БЕНФИКА» (Лиссабон). 1960-1962 йиллар - 2та кубок\nПортугалияликлар буюк афсона Эйсебио ёрдамида «Реал»ни тахтдан тушириб, кетма-кет 2 марта бош соврин соҳибига айланишади. Ўшанда жамоани Белл Гуттманн бошқарарди. 1962 йили у клуб билан можароли тарзда хайрлашади.\nЛиссабонликлар австро-венгриялик мураббийни молиявий томондан ранжитиб қўйишганди. Айтишларича, афсонавий мутахассис кетиши олдидан «Бенфика»ни жиддий қарғиган экан: «Клуб 100 йил давомида Чемпионлар кубогини ютолмасин...».\nҚарангки, жамоа шундан буён Европа миқёсидаги турнирлар финалига 8 марта чиқди ва ҳар сафар енгилди. Наҳотки, «Бенфика» қарғиш ўз кучини йўқотишини яна 44 йил кутса...\n3. «ИНТЕР» (Милан). 1963-1965 йиллар - 2та кубок\nЭленио Эррера бош мураббий лавозимини эгаллаши ҳамоно «Интер»нинг янги даврини бошлаб беради. Кўпчилик «катеначчо» тактикаси асосчиси сифатида айнан шу мутахассисни эътироф этади. Гап шундаки, Эррера Милан клубида бу услубни жуда яхши йўлга қўйганди.\nЖачинто Факетти ва Сандро Маццола каби етук ижрочиларга эга жамоанинг кетма-кет равишда еврофутбол тахтига кўтарилишда асосий фаворитларни навбати билан четга сургани ҳам эътиборга молик ҳолатдир.\n4. «АЯКС» (Амстердам). 1970-1973 йиллар - 3та кубок\nРинус Михелс Амстердамда 6 йил давомида ажойиб жамоа шакллантириб, унинг Европа Чемпионлар кубогидаги илк ғалабасига асос солади. Лекин шундан сўнг ўз ўрнини Штефан Ковачга бўшатиб беради.\nМуҳими, Михелс ўринбосари ғалабали одимни чўзиб, яна 2та кубокни таъминлайди. Бу давр «Аякс» учун шуниси билан ҳам қадрлики, жамоада ўша буюк Йохан Кройфф етакчилигидаги «12 ҳаворий» тўп сурганди. Дарвоқе, беназир таркибда Луи ван Гал ҳам бор эди, аммо у суперклубда узоқ вақт қололмаган.\n5. «БАВАРИЯ» (Мюнхен) 1973-1976 йиллар - 3та соврин\nУдо Латтек томонидан тузилган ажиб жамоа. Ваҳоланки, у Мюнхенда иш бошлаган вақт клубнинг умумий аҳволига ҳавас қилиб бўлмасди. Латтек жамоаси биринчи уринишдаёқ мақсадига эришади: «Атлетико»га қарши кечган финалда кучлар тенг келгач, такрорий баҳс (қоидалар бошқача эди)га мурожаат қилинади.\nМуҳими, «Бавария» унда испанларга заррача имконият қолдирмайди - 4:0. Шу тариқа мюнхенликлар яна 2 бора евротахтга чиқишади. Тан олиш жоиз, «Бавария»нинг таркиби чиндан ҳам, даҳшатли эди.\nДейлик, Германия термасининг ўз майдонидаги жаҳон чемпионатида ғалаба қозонишида айнан мюнхенлик футболчилар катта роль ўйнашган. Хусусан, Франц Беккенбауэр ва Герд Мюллер. Умуман, бунтестим таркибининг 50 фоизи «бавариячилар» томонидан банд этилганди.\n6. «ЛИВЕРПУЛЬ». 1976-1985 йиллар - 4та кубок, 1та финал\n«Ливерпуль» инқирозга учраб, Англия Премьер-лигасидан тушиб кетгач, шаҳарда жамоа ҳақида жиддий ўйлай бошлашади. Тўхтовсиз равишда янги футболчиларни таклиф этишади, фақат ва фақат «қизиллар» мавқесини тиклаш бўйича иш олиб боришади. Дейлик, ёш иқтидор Жон Тошак етакчи мақомига кўтарилади.\nАйтиш ўринли, евроаренадаги муваффақият биринчи навбатда, бош мураббий Билл Шенкли томонидан амалга оширилган ислоҳотларга боғлиқдир. Аммо «Ливерпуль» қитъа миқёсидаги асосий натижаларини афсонавий мураббий ўрнини эгаллаган Боб Пейсли бошқарувида қайд этади.\nҚисқаси, вақтида Шенкли ассистенти сифатида ишлаган Боб Европа Чемпионлар кубогидаги 3-ғалабадан сўнг Жо Фэганга йўл бўшатади. «Ливерпуль» бу мураббий раҳбарлигида яна бир бора соврин ютади ва иккинчи ютуққа ҳам жуда яқинлашади.\nБироқ Хэйзелдаги ўйин нафақат «Ливерпуль», балки бутун жаҳон футболи учун улкан фожиа билан якунланади. Боз устига, катта кўнгилсизликлар оқибатида Англия клубларини еврокубоклардан 5 йил муддатга четлаштиришади. Шу тариқа «Ливерпул»нинг ажойиб юриши тўхтаб қолади.\n7. «НОТТИНГЕМ ФОРЕСТ» (Ноттингем). 1978-1980 йиллар - 2та соврин\nБу клуб узоқ вақт камтарона ўртамиёна даражасида ўйнаган. Қарангки, мураббийлик фаолиятида муайян муаммоларга учраган Брайан Клафф «Форест»да иш бошлагани ҳамоно «сокин»ликни бузиб юборади. Аниқроғи, у кучли портлаш эффектини юзага келтирганди: «Ноттингем»ни аввалига элит дивизионга бошлайди, кейин дебют мавсумидаёқ чемпионлик медалини таъминлайди.\nКлафф жамоасида Питер Шилтон ва Мартин О~Нил яққол кўзга ташланишганди. Ички биринчиликдаги ютуқ бошланиши эди, холос. Хуллас, «Форест» халқаро аренага чиқиб, Чемпионлар кубогида икки бора ғолиб бўлади.\nЎша давр бугунги «Ноттингем Форест» учун ушалмас орзудек гап. Ахир шонли клуб якунланган мавсум Чемпионшипда ҳам зўрға иштирок этди ва янада қуйироқ лигага тушиб кетишига озгина қолди.\n8. «МИЛАН» (Милан). 1988-1994 йиллар - 3та кубок\nСильвио Берлусконининг «Милан»даги даври ўта кучли трансфер юришлари билан бошланган эди. Таниқли сиёсатчи аввалига Роберто Донадони ва Жованни Галли каби футболчилар ҳамда Арриго Саккидек тактик мураббийни таклиф қилади.\nКўп ўтмай, Италия «А» серияси голланд триоси - Марко ван Бастен - Рууд Гуллит - Франк Райкаард ўйинларидан яшнайди. Миланликлар шунинг баробарида Европада ҳам ўта сифатли футбол кўрсатиш асносида ҳукмронликни қўлга олишади.\nҲаттоки, Саккининг кейинчалик клубдан кетиши ҳам тараққиётни тўхтатиб қололмади. Чунончи, унинг ўрнини Фабио Капелло эгаллаб, соврин ютишни давом эттирганди.\n9. «ЮВЕНТУС» (Турин). 1995-1998 - 1та кубок, 2та финал\nЎша йиллардаги «Юве»нинг евроаренада жиддий ютуқларга эришгани ҳам аввало, фаол трансфер сиёсатига боғлиқ эди. Янги футболчилардан айниқса, Роберто Баджо, Алессанддро Дель Пьеро ва Кристиан Вьери бир йилча олдин бош мураббий сифатида иш бошлаган Марчелло Липпи қўл остида яйраб тўп суришади.\nТўғри, «кекса синьора» бу даврда ЧЛда бир мартагина зафар қучади, холос, аммо бошқа совринлардан улкан коллекция яратади. Унутмаслик керак, ўша «Ювентус»да Зайниддин Зидан ҳам ўйнарди.\n10. «РЕАЛ» (Мадрид). 1997-2002 йиллар - 3та кубок\nЯна «Реал», лекин мутлақо бошқа қаҳрамонлар. Мадридликлар асрлар алмашуви арафасида ҳар 2 йилда бир марта ЧЛ ғолибига айланаверишади. Ўзига хос ажиб марафон 1998 йили бошланган, аммо жамоани олдинда мураббийлар штабига дахлдор катта ўзгариш кутаётганди.\nХуллас, «Қироллик клуби» бошқарувини испаниялик Висенте Дель Боске қўлга олади ва ЧК|ЧЛ музейига яна битта кубок қўшиб қўяди. Ўша финал «Валенсия»га қарши кечган ва Рауль Гонсалес бош қаҳрамон бўлганди.\n«Мадрид турнирдаги кейинги ғалабасини янги президент - Флорентино Перес билан нишонлайди.\n11. «БАРСЕЛОНА». 2008-2011 йиллар - 2та кубок\n«Барса» бошқаруви бундан роппа-роса 10 йил муқаддам Хосеп Гвардиола ихтиёрига топширилганди. Ёш мутахассис иш бошлаши билан таркибни янгилашга киришади. Яъни клуб Роналдиньо ва Деку каби катта ўйинчилар билан хайрлашади.\nЎз навбатида, каталонияликлар сафига Жерар Пике ва Дани Алвеш қўшилишади. 2009 йилга келиб, Гвардиола жамоаси Испания футболи тарихида илк марта «триплет» (мамлакат чемпионати ва кубоги ҳамда ЧЛда ғалаба) қайд этади.\nОрадан 2 йил ўтиб, Пеп ва унинг дружинаси яна бир бора Европанинг асосий турнири бош совринини қўлга киритади. Кейин эса мураббий кетишга қарор қилади, гўёки, ғолиб жамоадан зериккандек.\n12. «РЕАЛ» (Мадрид). 2013-2018 - 4та кубок\n«Мадрид» 2013 йили италиялик Карло Анчелотти бошқарувида ўйнаган вақт Зайниддин Зидан мураббийлар штабида ишларди. Дон Карло илк мавсумдаёқ ЧЛда ғалаба нашидасини сурди.\nУнинг жамоаси «Атлетико»га қарши кечган финалда айтарли қийинчиликка учрагани йўқ. Лекин мураккаблик кейинчалик юзага чиқди. Бора-бора Анчелотти муаммолардан зерикди, клуб эса ундан. Оқибатда натижа чакки бўлмасада, мураббий истеъфога чиқарилди.\nРафаэль Бенитес номзоди ўзини оқламагач эса, Зайниддин Зиданга имконият берилди. Бунинг натижаси - ЧЛда кетма-кет 3 марта ғалаба! Бунақаси яна қачон такрорланаркин?\nАйтиш қийин. Албатта, «Реал» белгисидаги ушбу қойилмақом «хет-трик»да Криштиану Роналду бош ижрочи бўлганини алоҳида эътироф этиш ўринли. Бир қарашда, турнирга чиндан ҳам, португалиялик юлдуз номини бериш керакдир, балки...


ЎТКИР ГИПЕРТОНИК ЭНЦЕФАЛОПАТИЯ » Тиббий психология – Расмий сайт\nЯнгиликлар » Энциклопедия » ЎТКИР ГИПЕРТОНИК ЭНЦЕФАЛОПАТИЯ\nЎТКИР ГИПЕРТОНИК ЭНЦЕФАЛОПАТИЯ\nЎткир гипертоник энцефалопатия (ЎГЭ) – артериал қон босимнинг кескин кўтарилиши натижасида бош мияда қон айланишининг ўткир диффуз бузилиши билан намоён бўлувчи клиник синдром. Ўткир гипертоник энцефалопатия ТИА ва мия инсултлари каби ўткир цереброваскуляр касалликлар сирасига киради.\nЭтиологияси ва патогенези. ЎГЭ ни юзага келтирувчи асосий омил – бу тез ва кескин кўтарилган артериал қон босимдир. АҚБ бир неча соат мобайнида юқори кўрсаткичларда сақланиб туради. Ўткир гипертоник энцефалопатия, одатда АҚБ 250/130 мм сим.уст. ва ундан юқорига кўтарилганда ривожланади. Артериал қон босимнинг кескин кўтарилишига жавобан кичик калибрдаги артериялар дастлаб қисқаради ва бунинг натижасида церебрал ауторегуляция бироз сақланиб туради. Кейинчалик интраваскуляр босимга бардош бера олмай артериялар паретик тарзда кенгая бошлайди ва мия ауторегуляцияси издан чиқади. Сақланиб турган интраваскуляр гипертензия сабабли пассив кенгайган ва чўзилган томирлардан қоннинг суюқ қисми мия тўқимасига сизиб ўта бошлайди. Бунинг натижасида диффуз тарзда мия шиши ва бўкиши ривожланади. ЎГЭ да кузатиладиган мия шиши ва бўкиши – вазоген шишнинг яққол кўринишидир. Мияда метаболик ва нейродинамик жараёнлар издан чиқиб бемор хушини йўқота бошлайди.\nКлиникаси. Касаллик зўрайиб борувчи кучли бош оғриқ, бош айланиши, кўнгил айниши ва гоҳида қусиш билан бошланади. Бу пайтда мувозанат ва координация бузилади, кўз олдида фотопсиялар пайдо бўлади. Ўткир гипертоник ретинопатия ва пўтлоқдаги кўрув марказлари ишемияси сабабли тўсатдан кўриш пасаяди. Ўткир артериал гипертензияда тўсатдан кўрмай қолиш шу билан боғлиқ. ЎГЭ гоҳида тоник-клоник хуружлар билан бошланади.\nЎГЭ да хушнинг турли даража ва кўринишда бузилишлари кўп кузатилади. Улар делирия, психомотор қўзғалишлар ёки сомнолент ҳолатлар кўринишида намоён бўлади. Баъзида касаллик чуқур кома билан бошланади ва худди геморрагик инсултни эслатади. Хушнинг қай даражада бузилиши мия шишининг қандай тезликда шаклланишига боғлиқ. Демак, ЎГЭ умумий церебрал симптомлар билан бошланади. ЎГЭ учун ўчоқли неврологик симптомлар (гемипарез, гемианестезия) хос эмас. Мабодо юқори АҚБ фонида ўчоқли симптомлар пайдо бўлганда ҳам, бу ЎГЭ эмас, балки церебрал инсултнинг бир тури бўларди. Чунки ЎГЭ умумий церебрал симптомлар билан бошланади ва тезда орқага қайтади ёки церебрал инсултга ўтади.\nМРТ да мия шиши ва бўкиши, мия қоринчаларининг кенгайиш аниқланади. Шиш ва бўкиш аломатлари мияча ва мия устунида ҳам рўй беради. Жуда сезгир ҳисобланмиш МРТ текширувида миядаги патологик ўзгаришлар Т1-режимда гиподенсив, Т2-режимда гиперинтенсив ўчоқлар кўринишида акс этади. Бир фотонли эмиссион компьютер томографияда эса бош мияда диффуз тарзда кучайган перфузия ўчоқлари кўринади. Ушбу текширувларни касалликнинг эртаси куни ўтказиш имкони бўлса, диффуз патологик жараённинг орқага қайтаётгани ёки инсултга ўтаётгани кўринади. Одатда ЎГЭ учун юқори даражада динамизм хос: касаллик ё орқага қайтади, ё инсултга ўтади.\nДавоси. Даволаш муолажалари, асосан, АҚБ ни тушириш, мия шиши ва бўкишини бартараф этишга қаратилади. Бунинг учун тез таъсир қилувчи антигипертензив дорилар қилинади (20-жадвалга қаранг).\nАртериал қон босимни тушириш учун парентерал йўл билан\nТаъсир этиб бошлаш вақти\nАҚБ ни кескин тушириб юбормаслик керак. Бу ўта хавфли! Акс ҳолда церебрал ауторегуляция издан чиқиб ўткир ишемик инсулт ривожланиши ёки ўткир кардиоваскуляр бузилишлар юзага келиши мумкин. Дастлаб АҚБ, яъни систолик ва диастолик босим 20-25% га туширилади. Кейинроқ яна 10-15% га пасайтирилади. АҚБ беморнинг “ишчи босими” даражасигача туширилмаслиги керак, яъни бу кўрсаткичлар ишчи босимдан 20-25 мм сим. уст. га ошиқ бўлиши лозим.\nАҚБ бир неча дақиқа ичида таъсир қиладиган антигипертензив дорилар ёрдамида пасайтирилади. Бу мақсадда нитропруссид натрийдан фойдаланиш мумкин. Бу дори 1 дақиқада 0,3–0,6 мкг/кг тезликда венадан томчилатиб юборилади. Агар беморнинг тана вазни 80 кг бўлса, унга 1 дақиқа ичида юбориладиган нитропруссид натрийнинг дозаси 24-48 мкг ни ташкил қилади. Бу мақсадда бошқа антигипертензив дорилардан ҳам фойдаланиш мумкин. Булар нимодипин, клонидин, ганглиоблокаторлар (пентамин, арфонад) ва ҳ.к. Мия шишини бартараф этиш учун тез таъсир қилувчи диуретик, яъни фуросемид қўлланилади. У АҚБ ни ҳам тушириш хусусиятига эга. Метаболик ацидозни бартараф этиш мақсадида натрий бикарбонат қилинади. Эпилептик хуружлар пайдо бўлса, 2 мл реланиум секинлик билан венадан қилинади.\nДаволаш самараси АҚБ кўрсаткичлари ва клиник симптомларнинг орқага чекинишига қараб баҳоланади. Одатда бу натижага 1-2 кун ичида эришиш мумкин. ЎГЭ узоқ сақланса, инсулт ривожланиш ҳавфи ҳам ошади. Аксарият ҳолларда АҚБ тушмагунча ЎГЭ билан инсултни қиёслаш ўта мушкул.\nҚўшилган: 23:20 / 15-04-2021 Ўқилди: 63\nУЧ ШОХЛИ НЕРВ НЕВРАЛГИЯСИ


Ўзбек-қирғиз чегарасида содир бўлган можаро тафсилотлари маълум бўлди\n11:19 07.01.2020 (Янгиланган 11:22 07.01.2020)\nЎзбекистон ва Қирғизистон чегарасининг белгиланмаган қисмида содир бўлган можарода чегарачилар бир неча бор ҳавога ўқ узишга мажбур бўлишди, ҳеч ким зарар кўрмади.\nТОШКЕНТ, 7 янв — Sputnik. Ўзбек-қирғиз чегараси нинг белгиланмаган қисмида Қирғизистон фуқаролари ва Ўзбекистон чегарачилари орасида можаро содир бўлди, деб хабар қилмоқда Sputnik Қирғизистон ҚР Давлат чегара хизмати хабарига асосан.\n“Қирғизистон фуқаролари йўқолган молларини қидириб, билмаган ҳолда, чегаранинг баҳсли қисмини кесиб ўтишган. У ерда улар Ўзбекистон чегарачиларини учратиб қолишган. Дастлаб оғизаки келишмовчилик кейинчалик муштлашувга айланган.\nТўқнашувни бас қилиш учун ўзбекистонлик ҳарбийлар осмонга қарата бир неча бор ўқ узишган. Зара кўрганлар йўқ”, - дейилган хабарда.\nУшбу воқеадан сўнг Қирғизистоннинг Ала-Бука тумани чегара отряди ҳам Ўзбекистоннинг Пунган йўналиши чегарачилари вакилларининг учрашуви бўлиб ўтган. Учрашувда келажакда ана шундай тўқнашувларнинг олдини олиш мақсадида маҳаллий аҳоли орасида тушунтириув ишлари олиб бориш масалалари муҳокама қилинган. Айни дамда чегарада вазият барқарор.


08:47 / 16.07.2019 4974\nНорматив-ҳуқуқий ҳужжатлар лойиҳалари муҳокамаси порталида “Ҳайвонларни шафқатсиз муносабатдан ҳимоя қилиш тўғрисида”ги қонун лойиҳаси эълон қилинди.\nЎзбекистон Республикаси Мудофаа вазирлиги, Ички ишлар вазирлиги, Давлат хавфсизлиги хизмати, Миллий гвардия, Божхона органларининг ҳайвонларни махсус хизматлар учун тайёрлаши, ўргатиши, тарбия қилиши ҳамда фойдаланиши уларга нисбатан шафқатсиз муносабатда бўлиш сифатида қаралмайди.\nҳайвонлар билан шафқатсиз муносабатда бўлиш ахлоқ ва инсонийлик талабларига зид бўлиб, инсонга маънавий зарар етказувчи бўлиб хизмат қилади;\nҳайвонларга бўлган мулкий ва бошқа моддий ҳуқуқлар улар билан шафқатсиз муносабатда бўлганда мазкур қонунга мувофиқ тугатилиши мумкин;\nҳайвонларни ўлдиришнинг шафқатсиз усулларини тақиқлаш;\nҳайвонлар билан шафқатсиз муносабатда бўлганлик учун жавобгарлик;\nҲайвонлар билан шафқатсиз муносабат тарғиботи, улар билан шафқатсиз муносабатга чақирувлар, шунингдек мактабгача, умумий ўрта, касб ҳунар ва олий таълим тизимида ов тарғиботи таъқиқланади.\nҲайвонлар билан шафқатсиз муносабатни намойиш қилувчи материаллардан кўнгилочар ва тижорат мақсадларда фойдаланиш мумкин эмас.\nҲайвонларни сақлаш жойи ветеринария-санитария меъёрларига мувофиқ, ҳарорат ва намлик даражасига риоя этилган, табиий ёритиш, ҳаво алмашиш тизимининг мавжудлиги ва ҳайвонларнинг табиий муҳит билан алоқасини таъминлаган бўлиши керак.\nАдвокатлик гувоҳномалари бериш тартиби такомиллаштирилади


Дунёдаги энг қиммат кучук | Megadunyo.UZ\nАвтор: admin 0 Комментариев зотли, кучук, мастифф, хитой, хонг донг, энг қиммат, қизил\nМастифф зотига мансуб тилла рангли кучук 12 миллион юан ($1,9 миллион ) га сотилди. Бу эса шу пайтгача кучук учун тўланган рекорд нарх ҳисобланади. Бундан олдинги рекорд ҳам шу зотга мансуб Ҳонг Донғ лақабли кучукка тегишли бўлиб, у 2011 йилда 10 миллион юан ( $1,5 миллион) га сотилган эди. Сотувчининг айтишича, у мастифф зотига мансуб иккинчи қизил рангли кучукни 6 миллион юанга сотишга муваффақт бўлди.\nТарихдан бу зотдаги кучуклар Хитой ва Марказий Осиё ҳалқлари томонидан ов қилиш ва чорвани қўриқлашда фойдаланилган бўлиб, улар ўта содиқлиги ва яхши ҳимоячи бўла олишлари билан ажралиб турадилар. Уларнинг важоҳатли кўриниши айниқса ёввойи ҳайвонлардан чорвани қўриқлашда жуда қўл келади.\nХитойда қиммат автомобиллар ва заргар буюмлар билан бир қаторда, тибет қизил мастифлари бойлик белгиси ва обрў ҳисобланади. Бой қатлам орасида эса бир-бирига шу зотдаги кучукни совға қилиш оҳирги йилларда урф бўлмоқда. Натижада, унинг нархи осмонга сапчимоқда. Кучукларни кўпайтириш ва сотиш билан шуғулланувчилардан бирининг айтишича, бундай ақл бовар қилмас нархдаги олди-стодилар мастифф кучуклари нархини суниъй тарзда кўтариш учун ўзаро келишилган ҳолда амалга оширилмоқда.


23:08, 14.08.2017 // 75492\n«Камп Ноу»даги унутилмас «Эль-Класико», Барселонадаги ўзбекча ош. Бир умр ёддан чиқмайдиган кун ҳақида\n«Камп Ноу»га экскурсия ҳақида ёзгандик. Бу ерда бўлишнинг ўзи катта бахт. Бироқ агар сиз ростмана ўйин учун ташриф буюрсангиз, қўшимчасига у «Эль-Класико» бўлса, бундаги эйфорияни сўз билан тасвирлаш қийин. Уни фақат ҳис қилиб кўриш керак.\n90 мингдан зиёд ишқибозни ўз бағрига сиғдира оладиган стадионга кириб олиш гўёки вақт оладигандек. Аммо ҳаммаси шу қадар чиройли йўлга қўйилганки, секторингизга пиёда бориш учун кетадиган вақтни айтмаса, стадионга киришда ҳеч қандай муаммо бўлмайди. Ҳамма нарса жуда яхши ташкиллаштирилган. «Барселона» мухлислари учун текин тарқатилаётган байроқлар, стадион атрофида сотилаётган атрибутлар «Камп Ноу»ни гўзал кўринишга келтиради.\nФутбол учрашувларига у қадар ташриф буюрмайдиган кишилар ҳам мана шундай стадионларда миллионлар ўйинига сеҳрланиб қолади. Бу ерда зерикиш, завқланмаслик, атрофдаги воқеаларга бееътибор бўлишнинг шунчаки иложи йўқ. Стадион ўз қаҳрамонларини қанчалик севиши, уларнинг «Реал» футболчилари-ю, Криштиану Роналдуга муносабати қадар эътибордан четда қолмайди. Диққатимни энг кўп тортган жиҳат, стадионда хорижлик мухлисларнинг кўп экани бўлди. Барселонадаги ҳар уч кишидан бири чет эллик бўлса, стадионда бу кўрсаткич иккидан бирга тенглашса ажаб эмас. Бу эса клубнинг фақатгина бир шаҳарга эмас, уни суйган кўпчиликка тегишли эканини билдиради. Иньеста айтганидек, стадион «Реал»га кўпроқ мухлислик қилмади, шунчаки Барселонада хордиқ чиқараётган кишилар орасидан мадридликларга ишқибозлик қилувчиларни ҳам исталганча топиш мумкин эди. Оддий мисол, биз билан саёҳат қилаётган мухлислардан ҳам икки нафари «Реал» ўйинини кўриш учун йўлга чиққанди. Ҳозир уларнинг қувончи чексиз.\nТасодифни қарангки, қарама-қарши секторда бошқа бир ўзбекистонликлар жой олганди. Фейсбук бизни таништирди, учраштирди. Шерзод исмли бухоролик ака 10 йиллардан буён Барселонада истиқомат қилар экан. Мана шу инсоннинг туғилган кунида «Барселона» асосий рақобатчисидан ҳар жабҳада енгилди. Акасидек бўлиб қолган инсонни кўриш учун бу ерга ташриф буюрган мезбонларнинг тошкентлик мухлиси ҳам мақсадига ета олмади. Бу футбол, унда ҳамма нарса бўлиши мумкин. Бироқ ўзга юртда ўз ватандошингни, ўз байроғингни кўриш бошқача бўлади. Бунда танишлилик даражаси эмас, бир тил ва бир макондан эканинг сени сониялардаёқ яқинлаштириб қўяди.\nБарселонада ўзбекча ош\n«Спорт» каналидаги фаолияти орқали бокс мухлисларига яхши таниш бўлган Икром Юсупов билан Барселонада кўришишни аввалдан ният қилиб қўйгандим. Кела олишимизга у қадар ишонқирамаган инсоннинг Жиронадан учиб келиши ва ҳаяжонини яшира олмаслигини кўрганингизда эди… Azimut Travel гуруҳининг барча вакиллари билан шу ондаёқ ака-укадек бўлиб кетган ватандошимиз билан «Эль-Класико» кунини тўлиқ бирга ўтказдик. Ўрта ер денгизида бирга хордиқ чиқардик. Кейин эса футболга қадар Барселонада ўзбекча ош тайёрладик.\nБалки кўпчилик билмас, «Соккер клуб» кўрсатуви дунёга келишида мана шу инсон биринчилардан бўлиб катта ёрдам берган. Ҳозир бу кишининг ўғли Сардор Каталония чемпионатида тўп суради. Яқин келажакда унинг Ўзбекистон миллий терма жамоасида пайдо бўлиши мени умуман ажаблантирмаган бўларди. Сардор ўз клуби билан йиғинда бўлгани учун, у билан кўриша олмадик.\n#tour_de_clasiko... Унинг ҳар бир кунида воқеалар, қизиқарли ҳолатлар, кишини ҳайрат кўчасига етаклайдиган эсдаликлар шунчалик кўпки, ҳаммаси тушга ўхшайди ёки биргина кун учун кўплик қилади. Барселонадаги 3 кун сабаб Франкфурт саёҳати худдики анча олдин бўлиб ўтгандек туюларди. Худдики биз бир неча соат ичида Барселонанинг бир қисмига айланиб қолгандек эдик.\n09:23 Бугун // 191459\n00:16 Бугун // 155208\n00:05 Кеча // 151513\n22:34, 12.07.2020 // 114974\n09:37 Бугун // 113881


Бош прокуратура: Нохолис ахборот тарқатишдан мақсад нима? | Правда Востока Online\nБош прокуратура: Нохолис ахборот тарқатишдан мақсад нима?\nЎзбекистон Республикаси Бош прокуратураси оммавий ахборот воситалари, хусусан сайтларда тарқатилган хабарлар қанчалик асосли эканини аниқлашга қаратилган ўрганишлар ўтказмоқда.\nБош прокуратуранинг Жамоатчилик билан алоқалар ва ҳуқуқий ахборот бўлими бошлиғи Гулноза Раҳимова шу йўналишдаги ўрганиш натижалари ҳақида ЎзА мухбирига қуйидагиларни маълум қилди:\n– Халқимиз турмуш шароити билан боғлиқ муаммолар кўтарилган хабарлар доим эътибор марказимизда, – дейди Г.Раҳимова. – Прокуратура органлари аралашувини талаб қиладиган қонунбузилишлар ҳақидаги хабарларни тўлиқ ва атрофлича кўриб чиқишдан мақсад – ҳақиқий вазиятни аниқлаш ва унга ҳуқуқий баҳо бериш ҳамда мушкул аҳволга тушган фуқароларга ёрдам беришни ташкил этишга қаратилган.\nҚайд этиб ўтиш керакки, сайтларда эълон қилинаётган хабарлар мониторинги давомида уларнинг қарийб 30 фоизи турли соҳаларда қонун бузилиши, фуқароларимиз ҳаётида юзага келган муаммолар ҳақида экани маълум бўлди.\nАлбатта, улар орасида аниқ далил ва ҳақиқий ҳолат акс этган хабарлар мавжуд. Бу борада аниқ мисолларга эътибор қаратсак.\n“Янгийўл туманининг мансабдор шахслари аҳоли муаммоларига бефарқ” сарлавҳали хабарда Янгийўл шаҳридаги Акмал Икромов кўчасида сув қувури ёрилиб кетиши оқибатида йўл яроқсиз ҳолга келиб қолгани баён этилган. Ушбу ҳолат юзасидан Тошкент вилояти прокуратураси ўрганиш ўтказди.\nАниқланашича, ушбу кўчадаги қувурлар 2017 йил октябрь ойида Янгийўл шаҳар “Сувоқава” филиали томонидан алмаштирилган. Бироқ қувурларни алмаштириш жараёнида қазилган йўл шу ҳолда қолиб кетган. Ўз ҳолига ташлаб қўйилган бу ҳолат аҳолининг ҳақли эътирозига сабаб бўлган.\nЯнгийўл шаҳар прокуратураси аралашуви билан шаҳар “Сувоқова” филиали томонидан ҳосил бўлган чуқурларни кўмиш, йўлни текислаш ишлари бажарилди. Бундан ташқари, мазкур кўчага яқин кунларда асфальт ётқизилиши белгиланган.\n“Газ йўқлиги сабабли одамлар стадиондаги ўтиргич тахталарини ўғирлаяпти” сарлавҳали мақолада Жиззах вилояти Дўстлик тумани “Манас” қишлоқ фуқаролар йиғини ҳудудида жойлашган уйларнинг таъмирталаб аҳволи, газ ва сув таъминотида муаммолар борлиги, аҳоли уйларини иситиш учун стадион ўтиргичларидаги тахталарни олиб кетаётганлиги ёзилган.\nТуман прокуратураси томонидан ўтказилган ўрганиш давомида мақолада кўрсатилган ҳолатларнинг аксарияти ўз тасдиғини топди. Мазкур муаммоларни бартараф этиш мақсадида аҳолига хизмат кўрсатувчи хусусий уй-жой мулкдорлари ширкатлари ташкил этиш белгиланди. Маҳаллада тозаликни таъминлаш учун “Тоза ҳудуд” давлат унитар корхонаси томонидан ҳудудга назоратчи бириктирилди. Махсус автомашина ажратилди. 2,5 километр йўлга тош қопламаси ётқизилди. Маҳалладаги стадионни таъмирлаш бўйича вазифалар белгиланди.\nҲудудда истиқомат қилувчи аҳолига 2-туманлараро газ таъминоти корхонаси томонидан газ балонлари, шунингдек, “Сувоқава” корхонаси томонидан махсус автомашинада мунтазам тоза ичимлик суви етказиб бериладиган бўлди.\nБироқ, Интернетдаги барча хабарларни асосли ва холис, деб бўлмайди. Ўрганишлар натижасида прокуратура органлари уйдирмадан иборат бўлган, миш-мишга асосланган, асоссиз ва нохолис маълумотларни тарқатиш ҳолатлари ҳам борлигини аниқлади.\nМасалан, 2017 йилнинг декабрь ойида айрим веб-сайтларда «Трубада газ бўлсаю, биз совуқда ўтирсак?!» - хонқаликлар дардига ким қулоқ солади?» сарлавҳали мақола жойлаштирилди. Унда Хоразм вилояти Хонқа тумани Пахтагул маҳалласидаги икки кўча газ таъминотидан узиб қўйилгани, мутасадди идораларга йўлланган мурожаатлар ўз ечимини топмаганлиги кўрсатилган.\nМазкур ҳолатга аниқлик киритиш ва аҳолининг ижтимоий ҳуқуқларини таъминлаш мақсадида Хоразм вилояти прокуратураси томонидан ўрганиш ўтказилди. Бу жараёнда, афсуски. мақолада келтирилган ҳолатлар ўз тасдиғини топмади.\n“Нонга зўрға пул топяпмиз, уй-жой учун дастлабки тўловга пулни қаердан топамиз” сарлаҳали мақолага тўхталсак. Унда Самарқанд шаҳридаги Мақсуд Шайхзода маҳалласида истиқомат қилувчи фуқаро 23 йилдан бери 6 кишидан иборат оиласи билан 2 хонали уйда яшаши, Ўзбекистон Республикаси Президентининг Виртуал қабулхонасига мурожаат қилганидан кейин унга 2 хонали квартирани 25 миллион сўм дастлабки тўлов билан олиш таклиф этилганлиги, аммо у нонга зўрға пул топаётгани, дастлабки тўлов учун пул топа олмаслиги баён қилинган.\nУшбу хабарда кўрсатилган ҳолатга ойдинлик киритиш ҳамда кўрсатилган маҳаллада яшовчи аҳолининг яшаш шароити Самарқанд вилояти прокуратураси томонидан ўрганилди. Аниқланишича, мазкур маҳаллада 2 хонали уйда 6 киши яшаётганига оид факт ўз тасдиғинии топмади.\n2017 йил декабрь ойида Интернетда “Мажбурий ижро бюроси ходимлари қарздор фермерларнинг мулкини куч билан тортиб олишни бошлади” номли хабар эълон қилинди. Унга кўра, Сурхондарё вилоятининг Музробод тумани Мажбурий ижро бюроси ва ички ишлар бўлими ходимлари маҳаллий фермер Иброҳим Хонназаровнинг уйига бостириб кириб, мол-мулкини куч ишлатиб тортиб олишга уринганлиги баён этилган. Бу ҳолат бўйича Бош прокуратура ҳузуридаги Мажбурий ижро бюроси томонидан текшириш ўтказилди.\nТекширишда шу нарса маълум бўлдики, фермер хўжалиги раҳбарининг давлат олдида катта миқдорда қарздорлиги бўлганлиги туфайли унга нисбатан ижро иши қўзғатилган. Қонунчиликка кўра, қарздорнинг қарзини тўлашга маблағи бўлмаса, ундирув унинг мол-мулкига қаратилади.\nИброҳим Хонназаров суд тарафидан бир неча марта огоҳлантирилганига қарамасдан қарзини бартараф этишга уринмаган. Шунинг учун И.Хонназаров Ўзбекистон Республикаси Маъмурий жавобгарлик тўғрисидаги кодексининг тегишли моддаси билан энг кам иш ҳақининг 12 баравари миқдорида жаримага ҳам тортилган.\nТекширув давомида Мажбурий ижро бюроси ходимларининг ҳаракатларида қонун бузилиши ҳолати аниқланмади.\nИнтернет тармоғида Хоразм вилояти Шовот тумани ҳокимлиги ташаббуси билан ҳосилдор мевали дарахтлар мажбуран йўқ қилинаётгани тўғрисида хабар тарқатилган эди. Хоразм вилоят прокуратураси органлари томонидан ўтказилган ўрганишлар давомида мазкур хабарда келтирилган маълумотлар ҳақиқатга мос келмаслиги аниқланди.\nВазирлар Маҳкамасининг 2017 йил 17 январдаги “Хоразм вилояти ҳудудларини ижтимоий-иқтисодий ривожлантириш ва аҳоли турмуш даражасини янада яхшилашга доир қўшимча чора-тадбирлар Дастури тўғрисида”ги қарорига мувофиқ, Шовот туманида мавжуд фермер хўжаликлари ҳисобидаги эски, самарасиз, кўп ҳаражат талаб қилувчи ва қаровсиз аҳволдаги 218 гектар боғ ўрнига экспортбоп мева кўчатларидан иборат янги интенсив боғ барпо этилаётгани маълум бўлди.\n«Ўзбекистонда одамлар қачонгача «емаган сомсаси»га пул тўлайди?» мазмундаги маълумотда Бош прокуратура ҳузуридаги Мажбурий ижро бюросининг Сурхондарё вилояти Қизириқ тумани бўлими ходимлари тумандаги Истиқлол маҳалласи аҳолисидан аслида истеъмол қилинмаган сув учун тўлов ундиришга киришилгани ҳақида сўз юритилган.\nЎрганишлар шуни кўрсатдики, Истиқлол маҳалласида ичимлик суви қувурлари ва ички қувурлар яроқсиз ҳолга келганлиги сабабли мутасадди ташкилотлар томонидан 2018 йилнинг 1-чорагида уларни қайта таъмирлаш режага киритилган. Бу борада тегишли тадбирлар амалга оширилмоқда. Ушбу ҳудудларда яшовчи аҳолига ичимлик суви “Сувоқава” корхонаси томонидан автомашиналар орқали етказиб берилмоқда.\nУшбу ҳудуд Мажбурий ижро бюроси туман бўлими томонидан ичимлик суви учун тўловларни йиғиш жадвалларига киритилмаган ҳамда хонадон эгаларига тўловни амалга ошириш тўғрисида талабнома юборилмагани маълум бўлди.\nКўриниб турибдики, айрим ҳолларда мавжуд ҳолат бузиб кўрсатилган, уйдирмага асосланган хабарлар учраб турибди. Хўш, бундай нохолис ахборотларни тарқатишдан мақсад нима? Одамларни чалғитишми ёки ёлғон хабар бериб бўлса ҳам кўпчиликни ўзига қаратишми? Ёхуд юртимиз шаънига доғ туширишга ҳаракатми, бу?!\nБу саволларга жавобнинг ўзи шу саволлар замирида зоҳирдир, деб ёзади Норгул Абдураимова, ЎзА.


Беларус мухолифати раҳбарларидан бири Александр Милинкевичга Европа Иттифоқининг инсон ҳуқуқлари бўйича олий мукофоти берилди.\n26 июн 2022, Тошкент вақти: 15:41\nТелефон орқали “Озодлик”ка интервью берган А.Милинкевич Сахаров номидаги мукофот Беларусдаги демократик кучлар учун катта “маънавий қўллаб-қувватлаш” эканини айтди.\n“Албатта, менга Сахаров мукофоти берилганидан бахтиёрман. Мен бундан ғурурланаман. Мен бу мукофотни шахсан ўзимга тегишли, деб билмайман. Мен бу мукофот жорий йил баҳорида Беларус шон-шуҳрати учун курашган ва жасорат кўрсатган минглаб одамларга тегишли, деб биламан. Бу Беларусдаги демократик кучлар учун катта маънавий қўллаб-қувватлашдир”, - деди А.Милинкевич.


15:03 / 24.04.2017\nUNICEF томонидан Ўзбекистонда 24-30 апрель кунлари болаларни эмлаш ҳафталиги бўлиб ўтади. Бу ҳақда UNICEF’нинг Ўзбекистондаги ваколатхонаси Кун.uz’га хабар бермоқда.\nСўнгги йигирма йил давомида UNICEF’нинг Ўзбекистондаги ваколатхонаси мамлакат болаларини олдини олиш мумкин бўлган касалликларга қарши эмлаш қамровини янада кенгайтириш ва юқори кўрсаткични доимий равишда таъминлаш борасида Ҳукуматга кўмак бериб келмоқда.\nЖаҳон соғлиқни сақлаш ташкилотининг (ЖССТ) хабар беришича, 2015 йилда беш ёшга етмаган 1.5 миллиондан зиёд бола пневмония, диарея ва қизамиқдан вафот этган.\nЭмлаш ҳамда болаларнинг муносиб тиббий ёрдам олишларини таъминлаш орқали ушбу касалликларнинг олдини олиш мумкин.\nХабардорликни ошириш ва эмлашга бўлган талабни кўпайтириш мақсадида, ҳар йили апрель ойининг сўнгги ҳафтаси Жаҳон эмлаш ҳафталиги сифатида нишонланади. 2017 йилнинг ахборот кампанияси «Вакциналар фойда беради» шиори остида ўтказилади. (#VaccinesWork).\nРежали эмлаш – бирламчи самарали тиббий-санитария ёрдамининг асосидир. У ҳар бир бола учун умрининг энг дастлабки онлариданоқ саломат ҳаёт кечириш имкониятини беради. Кўпгина касалликлар, жумладан, бўғма, гепатит Б, қизамиқ, кўк йўтал, пневмония, бачадон бўйни саратони, полиомиелит, ротавирус диареяси, қизилча ва қоқшолга қарши эмлаш изтироблар, ногиронлик ва ўлимнинг олдини олиш имконини беради.\nБугунги кунда эмлашнинг эришган сўзсиз ютуқларига ҳеч ким эътироз билдира олмайди:\n• Ер сайёрасида чечак касаллиги бутунлай йўқ қилинди;\n• Европа, Шарқий Осиё ва Тинч океани минтақасидаги мамлакатларда полиомиелит бартараф этилган ва қизамиқ инфекцияси назорат остига олинган;\n• Дунёда болаларнинг қоқшол, бўғма, кўк йўтал, қизилча, менингит ва гепатит Б билан касалланиши сезиларли даражада камайган;\n• Ҳар йили 750 мингдан ортиқ бола ногиронликдан омон қолмоқда.\nСоғлиқни сақлаш вазирлиги, миллий ва халқаро ҳамкор ташкилотларнинг саъй-ҳаракатлари натижасида мамлакатда бошқариб бўладиган инфекцияларга қарши эмлашнинг юқори қамровига эришиш ҳамда ижобий эпидемиологик вазият яратилди. Сўнгги ўн йилликда режали профилактика мақсадидаги эмлаш қамрови 98 99фоизни ташкил этди.\nМенингит, бактеремия, ўрта отит, синусит ва бронхит каби, жиддий инфекцияларнинг олдини олиш учун 2015 йилда Ўзбекистонда янги пневмококк вакцинаси жорий этилди.\n16:23 / 24.03.2018


«Кариб куйилмаган» Берни. Галаба билан бошлаган кекса номзод Трампни енгишга кодирми? – КУН УЗ\nГлавная / Сиёсат / «Кариб куйилмаган» Берни. Галаба билан бошлаган кекса номзод Трампни енгишга кодирми?\n15.02.2020\tСиёсат Comments Off on «Кариб куйилмаган» Берни. Галаба билан бошлаган кекса номзод Трампни енгишга кодирми? 24 Показы\nФевраль ойида АКШда навбатдаги президентлик сайловлари расман бошланди. Дунёнинг хеч бир мамлакатида сайловлар бу кадар кизикарли кечмаса керак. АКШда сайлов бошка купчилик давлатларда булгани каби бир кунда утиб кетмайди. Океанортида бу жараён узок давом этади, шу боис одамларда сайлов маданияти юкори даражага етган.\nАКШдаги президентлик сайловлари праймериздан бошланади. Яъни, бу партияларнинг ички овоз бериш жараёни. Праймериз «бошлангич овоз бериш» дегани ва бу жараён бевосита сайлов натижасига таъсир килади. Праймериз хар бир штатда алохида утказилиб, унда партия аъзолари узларининг партияларидан курсатилган номзодлар орасидан бирини танлайди.\nБу иш сайловлар вактида партия вакиллари учун берилган овозлар сочилиб кетишининг олдини олиш учун килинади. Айтайлик, демократлардан хал килувчи боскичга икки номзод етиб борган ва партия уларнинг иккисини хам куллаб-кувватлайди. Партия хал килувчи натижаларга кура, икки демократ номзодни куллаганларнинг овозини булиб олиб, аросатда колгандан кура бир номзодни куллашни афзал куради. Бир суз билан айтганда, АКШ сайловларида шахслар эмас, гоялар уртасида кураш кечади. Бу эса сиёсатнинг энг юкори чуккисидир.\nАКШда одатга кура илк праймериз Нью-Хэмпширда бошланди. Праймеризни узида бошлаш учун куп штатлар харакат килиб курган, аммо узига хос сайловнинг старти айнан Нью-Хэмпширдан бошланиш анъанаси узгаришсиз колмокда. Хар кандай номзод учун дастлабки праймериз натижаси жуда мухим, чунки илк натижалар колган штатлардаги сайловчиларга хам бевосита таъсир килади.\nЙук, Нью-Хэмпширда вакиллар (делегатлар) колган штатлардан фарк киладиган даражада куп эмас. Дарвоке, АКШда сайловчилар тугридан-тугри президентликка номзодларга эмас, вакилларга овоз беришади. Вакиллар эса узига ишонганлар номидан президентни сайлайди. Шу боис, Трамп Хиллари Клинтондан 3 миллион камрок овоз олган булишига карамай, президент булиб кетганди, чунки Трампга купрок вакил овоз берган.\nДемак, илк праймериз хакида гаплашаётгандик. Айтайлик, сиз Нью-Йорк штати фукаросисиз ва кимга овоз беришга иккиланяпсиз. Табиийки, сиз демократ хам, республикачи хам эмассиз, акс холда катта эхтимол уз партиянгиз курсатган номзодни куллар эдингиз. Иккиланиб турган вактингизда эса Нью-Хэмпширдаги праймериз натижасига карайсиз. У ерда кимдир катта фарк билан галаба козонса, шунча одам бир нимани билади-ку, деган тушунча хар канакасига хаёлингиздан утади. Камида Байден нега 5-уринни олдийкин, демак Украинадаги гап-сузлар бекорга эмаскан-да, деб уйлайсиз.\n«Good bye, Biden!» — Сайловда Трампга ким ракиб булади?\nАКШда хамма демократ ёки республикачи деб уйласангиз, адашасиз. Сайловларда нейтрал овоз берувчилар жуда куп булади. Номзодлар уз партиясидагиларнинг эътиборини тортиш учун эмас, айнан нейтрал номзодларнинг овози учун курашади. Ахир партиядошлари шундок хам уларга овоз беради. Айнан мана шу жихатдан праймеризнинг бошланиши жуда мухим.\nСандерс энг кекса номзод, аммо у голиб булди\nНью-Хэмпширдаги илк праймеризда демократлар орасида утган сафар хам президентликка номзодини куйган Берни Сандерс голиб булди. Уни 26 фоиз демократ куллаган. Жо Байденни илк праймеризда партиядошларидан 9 фоизи куллаган ва бу борада собик вице-президент бешинчи булди. Сандерсга бундай галабадан сунг Трампнинг асосий ракиби сифатида карай бошлашди.\nНью-Хэмпширдаги праймеризда Сандерс ва Буттижич 9тадан делегат овозига эга булди, Блумберг хали праймеризга кушилмаган\n«Кариб куйилмаган» Сандерс\nСентябрда 79 ёшни карши оладиган Сандерс номзодлар орасида энг кариси, аммо америкалик ёшлар айнан уни кулламокда. Социалист хисобланган Сандерс 1988 йил Россияда иш ташрифи билан бориб бахонада «асал ойи»ни хам Ярославлда утказган. АКШда бу фактга алохида эътибор беришмокда. Агар Сандерс Трампнинг асосий ракибига айланиши аник булса, унинг Россиядаги сафари хакида кизил маълумотлар чикиб колса, ажабланманг. Ахир Байденнинг угли билан боглик Украинадаги муаммолар собик вице-президентнинг электоратига таъсир килганини курдик.\nНега ёшлар Сандерсни кулламокда?\nСандерснинг асосий устунлиги уз йулида собиткадамлигидадир. У доим уз позициясида туриб келган. Айни дамда Сандерснинг ёшлар ва афроамерикаликлар уртасида обруси катта. Айникса ёшлар Сандерсни жуда яхши куради, чунки Берни сулчи демократ булгани учун кескин чикишлари билан ажралиб туради. Сулчилар узларини хакикий демократ деб хисоблашади ва инсоннинг сиёсий эркинлиги учун курашади. Улар хар кандай чекловларни рад этади ва табиийки бу кони кайнаб турган ёшларга ёкади.\nСуровлар нима дейди?\nИжтимоий суровлар хакидаги фикримизни билдиришдан аввал АКШда бундай турдаги суровлар канчалик аник амалга оширилиши хакида гапирсак. Масалан, Нью-Хэмпширдаги праймериздан аввал ижтимоий суровлар натижалари Сандерс 25 фоиз овоз олишини курсатганди, овоз бериш тугагач Вермонт штатидан сайланган мустакил сенатор 26 фоиз овоз олди. Яъни, суровлар катта аникликда натижа беради.\n2019 йил охирида утказилган ижтимоий суровлар натижасига кура, АКШдаги 70 фоиз «миллениаллар» (яъни 1985 йилдан кейин тугилганлар) сайловларда Сандерсни куллашини айтган. 2000 йилдан кейин тугилган ёш сайловчилар орасида эса бу курсаткич 64 фоизни ташкил килган.\n3 мартга белгиланган «суперсешанба»да хам Сандерс голиб булса, Трамп танкидлар нишонини Байдендан Берни Сандерсга каратса керак. Биласизми, бу борада Трампда вариантлар камрок булади, чунки Байден вице-президент лавозимида ишлаган, хукуматда фаол иш олиб борган. Сандерс эса рахбариятда ишламаган, факат сенаторлиги билан танилган. Байденни тролл килиш учун Трампда имконият куп эди, аммо Сандерс бу борада анча тоза номзод.\nСуровларда дастлаб Байденни купрок куллашаётганди, сунгги вактларда Сандерс баркарор одимламокда\nНомзодларнинг оила аъзолари хам бундай вактда катта сахнага чикади. Масалан, Байден яхши кетаётган вактда углининг Украинадаги фаолияти унга панд берди: Трамп Зелинский билан учрашиб унга Байденнинг угли билан боглик вазиятни урганишни «уйга вазифа килиб берди». АКШдан инвестиция ва катта ёрдам пуллари кутаётган Украина хозир бундай суровни курслик килиб рад этадиган ахволда эмас. Натижа эса Трамп учун яхши булди — Байден асосий ракобатчи булмай колди.\nЁки Франция президентлик пойгасида Макронга хотини шунчаки оддий укитувчи (бунинг устига узининг биринчи укитувчиси) экани хам ёрдам берганди. Унинг ракиблари орасида кимнингдир эри, кимнингдир фарзанди кандайдир можарога аралашган булиб чикиб, Макрон «намунали оила бошлиги» сифатида бу борада муаммога учрамаганди.\nТрампга ракобат кила оладими?\nБерни Сандерс мамлакатнинг энг машхур сиёсатчиларидан бири. У Байдендан фаркли сайлов кампаниясини ракибларини янчишга уриниш асосига тузгани йук. Хар холда хозирча шундай. Байден оз эмас, куп эмас нак амалдаги президентга карши чикишлари билан Трампнинг асабига уйнади ва окибатда «украинча зарба» кабул килиб олди. Сандерс хам Трампни агдариш хакида гапирди (номзодларнинг купчилиги бу гапни таъкидламокда), аммо Трампни коралашни асосий ишига айлантириб олгани йук.\nАмерикалик сиёсатчиларнинг фикрича, Сандерс демократларнинг ягона номзодига айланиши мумкин, аммо Трампга каршилик килиш у учун деярли имконсиз, чунки Сандерс классик сулчи сифатида хукуматни жуда куп танкид килган холда ижтимоий химояга куп эътибор беришни хохлайди. Океан ортида эса «АКШнинг буюк эканини мадх этмаган» номзодлар муваффакият козониши кийин (шу уринда Трампнинг илк марта номзодини куйган вактдаги шиорини эсланг: Make America great again).\nЧиндан АКШдаги сайловларда асосий интрига 2-урин учун кечаётгандек. Йук, Трампнинг обруси ошиб кетгани йук, аксинча купчилик америкаликларнинг ундан токати ток булгандек, шунчаки майдонда етарли даражада кучли ракиб куринмаяпти.\nМасалан, демократларнинг узи асосий номзод борасида бир фикрга келгани йук. Сайлов кампанияси аввалида бир карашда рисоладагидек номзод булган Жо Байден партия томонидан кулланди ва демократлар партияси айнан «унг ва сулга огмаган» Байденни асосий номзод сифатида курсатмокчидек эди, аммо сайловчилар праймеризнинг биринчи раундида кария Сандерсни маъкулрок номзод сифатида танлади.\nСандерс — кайсар, Байден эса факат максад сари интилади\nДемократларнинг асосий номзоди булиш учун курашаётган Сандерс ва Байден бир-биридан бутунлай фаркли инсонлар. Сандерс учун гуёки уз гояларидан олийрок нарса йукдек, яъни у президент булиш учун айнан кандайдир чикишларга зур бермайди. Масалан, Трамп одамларга нима ёкишини билган холда кампаниясини ишлаб чикиб, кайсидир маънода шунинг эвазига галаба козонганди. Байден эса америкаликларда Россияга булган нафрат ошган айни дамда «олий даражадаги русофоб» эканини куп бора исботламокчи булди.\nБу кайсидир маънода «Кассандра тамгаси»даги (Чингиз Айтматовнинг машхур романи) Оливер Ордокнинг харакатларини эслатиб юборадиган популистликка ухшайди. Сандерсда мана шу нарса йук, у купол килиб айтганда, узининг сулча гояларига собит коладиган кайсар кария.\nДемократлар тактик жихатдан кучсизми?\nСандерс олдинги сайловларда хам сайловчилар орасида катта обруга эга булганига карамай, демократлар партияси собик давлат котиби, собик биринчи хоним Хиллари Клинтонни асосий номзод сифатида танлаганди. WikiLeaks эса худди шуни кутиб тургандек Клинтоннинг махфий ёзишмаларини эълон килиб, Трампга «яшил чирокни ёкиб берди». Агар партия Сандерсни куллаганида, балки хаммаси бошкача булган буларди, чунки Берни доим мустакил сиёсатчи булган ва Клинтондан фаркли равишда хеч кимга ниманидир ваъда киладиган ваколатга эга булмаган.\nБу йилги сайловларда эса демократлар олдинги омадсизликдан кочиш учун Байдендан воз кечиб, Сандерсни куллаши мумкин. Чунки хали праймериз бошланмай туриб Байденни «ер билан яксон килишни бошлаган» Трамп агар у асосий ракибга айланса, канака «компромат» топиб куйганини тасаввур килаверинг.\n«Давлатимиз Эрон ва Саудия билан бир каторда булишини хохламайман»\nБерни Сандерснинг кай даражада сулчи эканини исботлаш учун бир иктибосини эсласак. АКШда мавжуд булган улим жазосига карши булган Сандерс чикишларидан бирида шундай деганди: «Мен давлатимиз улим жазосини куллайдиган Хитой, Эрон ва Саудия каби мамлакатлар билан эмас, Европа демократлари билан бир каторда булишини хохлайман».\nАКШ Саудия Арабистони билан канчалик калин экани маълум гап, чунки бу мамлакат Америкадан «дахшатли» микдорда куп курол-ярог сотиб олади. Трамп уз президентлиги даврида Саудияга 400 миллиард долларлик курол-ярог сотилганини куп марта мактанган. АКШнинг Хитойдан ташки карзи хам бошни айлантирадиган даражада катта. Мана шуларни билган холда Сандерс президентлик кампанияси вактида бу иктисодий державаларни ута хотиржамлик билан бемаза мамлакатлар каторига кушди. Сандерс Америка, Америка, деб хайбаракаллачилик килмаслик баробарида мамлакат манфаатини, шаънини хар кандай миллиардлардан устун куя олади. Бу Рональд Рейганни эслатмаяптими?..\nНомзод качон танланади?\nАКШда сайловчилар вакилларга овоз бериши, вакиллар эса узини куллаганлар номидан президентни сайлаши юкорида айтиб утилди. 2020 йилнинг 16 июнь куни демократларда вакиллар танлаш жараёни якунланади, яъни праймериз уз нихоясига етади.\nДарвоке, 3 мартга белгиланган «суперсешанба»да хам жуда куп нарса ойдинлашади. Шу уринда, бу термин хакида икки огиз: АКШда президент сайловлари ноябрда утказилади. Сайловгача булган праймериз эса февралда бошланади. Одатда февралнинг сунгги сешанбасида 15та, баъзан 20та штатда бир вактнинг узида праймериз утказилади.\n«Суперсешанба»ни ютганлар пойгада катта устунликка эга булади. Бу йил «суперсешанба» март ойининг дастлабки сешанбасига тугри келмокда. Демак, 16 июнда вакиллар танлаш якунлангач, 13-16 июль кунлари Милуоки штатида утказиладиган партия йигилишида демократлар партиянинг асосий номзодини танлаб олади. Президентлик сайловлари эса 3 ноябрда булиб утади, бу АКШ тарихидаги 59-президентлик сайлови булади.\nСайловнинг биринчи боскичи таквими\nДемак, шунака гаплар. Барчангизга 3 мартдаги «суперсешанба»ни утказиб юбормасликни тавсия киламиз. Умуман, АКШ президентлик сайловларини кузатиш одамга завк багишлайди. Чунки бу ажойиб давлат айнан демократик сайловлар, соф сайлов ракобати эвазига бугун дунёнинг энг кудратли давлати булиб колади. Айнан шу сабаб «кеча пайдо булган» Америка кухна Европа ва минг йиллик анъаналарга эга шарк давлатларини ортда колдириб, дунёнинг иктисодий марказига айланди. 4 ноябрда ана шу ажойиб мамлакат янги президент билан уйгониши мумкин. Нима деб уйлайсиз, Трампни енгишнинг имкони бормикин?..


Шавкат Мирзиёев геологлар фаолиятидан норози\n08:43 / 21.02.2017\nНорматив-ҳуқуқий ҳужжатлар муҳокамаси порталида Ўзбекистон Республикаси Президенти Шавкат Мирзиёевнинг янги қарори лойиҳаси муҳокамага қўйилди. Стратегик муҳим геологик тадқиқотлар ва қаттиқ фойдали қазилмалар конларини ўзлаштиришга хорижий инвестицияларни жалб қилиш ҳужжатнинг асосий мазмунини ташкил этади.\nЛойиҳада қайд этилишича, бугунги кунда Ўзбекистондаги қимматбаҳо, рангли ва нодир металлар мавжудлиги аниқланган 435та ер ости участкасининг 380таси (87 фоизи) республиканинг минерал-хом ашё базасини ривожлантириш бўйича ўрта ва узоқ истиқболли дастурларига қамраб олинмаган, қаттиқ фойдали қазилма конларининг 120таси (71 фоизи)да қайта ишлаш йўлга қўйилмаган.\n2009 йилдан буён таклиф қилинган 38та истиқболли майдон ва 159та инвестициявий блокдан фақатгина 10та истиқболли майдонда геологик ўрганиш ишлари олиб борилган ва 2та конга хорижий инвестиция жалб қилинган, холос. Ушбу лойиҳалар борасида дастлабки ўрганиш босқичи амалга оширилган, конлар саноат миқёсида ўзлаштирилмаган.\nЛойиҳада хорижий инвестицияларни мазкур соҳага кенг жалб қилиш ҳамда янги ишлаб чиқариш қувватларини ташкил этиш учун қаттиқ фойдали қазилмаларнинг стратегик муҳим турлари, истиқболли участка ва конлар рўйхатини ишлаб чиқиш таъкидланган.


Ўзбекистонлик мутахассислар фаол кальций цитратини олиш усулини ихтиро қилди - Darakchi\nЎзбекистонлик мутахассислар фаол кальций цитратини олиш усулини ихтиро қилди\nСАЛОМАТЛИК 16.08.2014, 15:08\nФаол кальций катталар ва болалар организми учун муҳим бўлган моддалардан бири саналади.\nИнсон организми бир кунда 1 граммдан кўпроқ кальцийга эҳтиёж сезади. Шундагина унинг бошқа керакли минералларга бўлган эҳтиёжи минг карра камаяди.\nЎзбекистонлик мутахассислар Рустам Раҳимов ҳамда Владимир Ермаков фаол кальций цитратини олиш усулини ихтиро қилишди. Бу ҳақда Ўзбекистон Интеллектуал мулк агентлигининг расмий сайти ima.uz хабар беради.\nУшбу ихтиро озиқ-овқат саноати, тиббиёт, биологик уставли моддаларни фармацевтика, айнан кальцийдан иборат фаол моддалар олишда муҳим аҳамиятга эга.\nФаол кальций ва магний цитрати кимёвий тоза лимон кислотасини сувда эритиш орқали олинади. Бунда кальций цитратини олиш учун кимёвий тоза кальций карбонати стехиометрик меъёридан 1-3% ортиқ миқдорда олинади. Барча босқич инфрақизил нурланиш таъсирида ўтказилади. Натижада, организмга яхши сингадиган, сувли аралашма ва қолдиққа бўлинмайдиган, ўз таркибида кальцийнинг тез сингадиган бирикмали яхшиланган фармакологик хусусиятли кальцийга эга стерил маҳсулот олишга эришилади.\nКальций цитрати лимон кислотали кальций тузи деб номланади. Уни истеъмол қилиш организм суяк тўқималаридан кальцийни цитрат кўринишида ажратиб, меъёрни таъминлайди. Фақат кальций цитратигина суяк тўқималарида кальцийни сақлаб, уни тиклайди, остеопороз (суяк пишиқлигининг сусайиши)ни бартараф этишга ёрдам беради.\nЮртдошларимизнинг ихтироларига IAP 04888 рақамли давлат патенти берилди.


Германия Украинага оғир қуроллар етказиб беришни маъқуллади\n13 Aprel 22:34 Ўзбекистон янгиликлари\nГЕРМАНИЯ оғир қуроллар РОССИЯ УКРАИНА УРУШ қурол таъминоти\nЯқин келажакда Германия Украинага оғир қуроллар етказиб беришни бошлаш ниятида. Германиядаги ҳукмрон коалиция (Германия социал-демократик партияси, Яшиллар ва Эркин демократик партия) бу борада келишиб олди.\nБу ҳақда Озод Демократик партия (ФДП) фраксиясининг мудофаа масалалари бўйича эксперти Маркус Фабер чоршанба куни ўзининг Twitter да маълум қилди.\n«Энди Германия оғир техникаларни Украинага тезда етказиб беради. Еркин демократлар фракцияси билан биргаликда коалициядаги ҳамкорларимизни бунга ишонтира олганимиздан хурсандман», деб ёзади у.\nТошкентда янги электробуслар ҳаракатланади\nГермания ташқи ишлар вазири Анналена Бурбок («яшиллар») 11 апрел куни Киевга оғир қуроллар кераклигини ва ҳозир бу масалада баҳона қилиш вақти эмаслигини айтди.\nБироқ Германия канслери Олаф Шольц босимга қарамай, қурол-яроғ етказиб бериш масаласини ҳал қилишда ҳозиргача иккиланиб келди.


Замонавий кўринишдаги мазкур постда божхона назоратининг тизими энг сўнгги ахборот-коммуникация технологиялари ва илғор инновацион ишланмалар билан жиҳозланган. Масалан, «Хавфни бошқариш» ахборот тизимида товарлар турли йўлакларга таснифланган ҳолда расмийлаштирилади ва бу орқали тадбиркорларнинг ҳалоллиги ва қонунга итоаткорлиги янада рағбатлантирилади.\nТоварларини «яшил йўлак» орқали божхона кўригисиз расмийлаштирган тадбиркор кейинги сафар «қизил йўлак»ка тушмасликка ҳаракат қилади албатта.\n2020 йил 1 январдан бошлаб ишга туширилган «Ягона дарча» божхона ахборот тизими ташқи иқтисодий фаолиятни либераллаштириш жараёнида нафақат божхона соҳаси, балки фитосанитария, санитар-эпидемиологик, ветеринария, экологик назорат органлари ва сертификатлаш органлари фаолияти самарадорлигини оширишда муҳим қадам бўлди. Эндиликда тадбиркорлар экспорт-импорт операцияларини ўз идораларидан чиқмаган ҳолда, талаб этиладиган рухсат этиш хусусиятига эга ҳужжат ва сертификатларни www.singlewindow.uz сайти орқали жўнатиб келаётирлар.\nЖорий йилнинг биринчи ярмида товар ва транспорт воситаларининг мазкур божхона пости орқали расмийлаштирилиши туфайли давлат бюджетига қарийб 141 млрд сўмлик божхона тўловлари ундирилди.\nПостда расмийлаштирилган божхона юк декларацияларининг 83,8 фоизи «Хавфни бошқариш» тизимида «яшил» ва «сариқ» йўлакларга йўналтирилганлиги товарларни божхона кўригисиз, қисқа муддатларда расмийлаштириш имконини берди.\nТаъкидлаш жоизки, пост орқали тадбиркорларнинг хорижга чиқарилаётган товарларини экспортга расмийлаштириш кўлами ҳам тобора кўпайиб бормоқда. Масалан, ҳисобот даврида пост ходимлари 4,9 мингга яқин экспорт божхона декларациясини расмийлаштиришди. Бунда ҳар бир декларация расмийлаштирувига ўртача 1 соат вақт сарфланмоқда.


Нукусда истеъмол учун яроқсиз печениелар сотувдан олиб ташланди- Kruz.uz\nНукусда истеъмол учун яроқсиз печениелар сотувдан олиб ташланди\n19:21, 24.12.2017 966 0 Жамият\nНукус шаҳри Улуғбек кўчаси 46 уйда яшовчи ФА исм шарифли фуқаро АЖ Нукус деҳқон бозоридаги “Туран истиқлол жилоси” савдо дўконидан 10500 сўмга печение харид қилди. Қорақалпоғистон Республикаси Истеъмолчилар ҳуқуқларини ҳимоя қилиш жамиятлари Федерацияси Матбуот ва ахборот сектори “KRuz.uz”га хабар берди.\nБозорда маҳсулотга эътибор билан қармасдан олиб кетди. Натижада уйига борса, ширинлик истеъмолга яроқсиз экан. Сотиб олинган дўконга қайтариб олиб бориб, аламаштириб беришни талаб қилди. Аммо, сотувчи рад жавобини бериб, истеъмолчининг ўзидан маҳсулотни алаштирганликда гуном қилди.\nМазкур вазият бўйича ФА Нукус шаҳар истеъмолчилар ҳуқуқларини ҳимоя қилиш жамиятига ариза билан мурожаат қилди. Унинг аризаси жамият ходимлари томонидан ўрганиб чиқилиб, дўконда ҳақиқатдан ҳам истеъмол учун яроқсиз печениелар мавжуд эканлиги аниқланди. Истеъмолчининг 10500 сўм пули қайтариб берилди ҳамда яроқлилик муддати ўтган яроқсиз маҳсулотлар сотувдан олиб ташланди. Дўкон эгасидан бундай маҳсулотлари сотувга қўйгани учун тушунтириш хати олинди.


25 июл 2021, Тошкент вақти: 20:02\nЎзбекистон Халқ шоири Рауф Парфи миллий ва маънавий ҳурлик шоири сифатида танилган.\n25 сентябрь куни ўзбек миллий шоири Рауф Парфи туғилганига 75 йил тўлиши муносабати билан ўтказиш режаланган маданий тадбир иккинчи марта тўхтатилди.\nБирламчи режага кўра¸ 25 сентябрда Алишер Навоий номидаги Ўзбекистон Миллий кутубхонасида ўтказилиши лозим бўлган “Туркий дунёнинг ғолиб хаёли” деб номланган тадбирга саноқли кун қолганда¸ уни Миллий кутубхонада ўтказиш тақиқланди.\nБу ҳақда тадбир ташкилотчилари ва Миллий кутубхона ходимлари 19 сентябрь куни Озодликка билдирган эди.\nЎзини "Миллий кутубхона матбуот хизмати ходими", деб таништирган мулозим Озодлик билан суҳбатда Рауф Парфи юбилейини миллий кутубхонада ўтказиш “юқорининг буйруғига кўра бекор қилинган”ини билдирган¸ аммо юқори деганда қайси тизим ëки шахсни назарда тутаëтганига очиқлик киритмаган эди.\n- "Зудлик билан бекор қилиб ўрнига бошқа тадбир қўйинглар", деган оғзаки буйруқ бўлди¸ деган эди 19 сентябрь куни Озодлик гаплашган Миллий кутубхона матбуот хизмати вакили.\nШундан сўнг ташкилотчилар¸ бу тадбирнинг 25 сентябрь куни Ойбек уй-музейида ўтказилишини эълон қилди.\nАммо 25 сентябрь куни эрталаб¸ Ойбек уй-музейига ҳам “тепадан” босим қилиб¸ бу тадбирни тақиқлашди¸ деб хабар қилди Озодликка тадбир ташкилотчиларидан бири¸ тарихчи олим Анвар Назир.\n- Ҳозирча давлат номидан кимнинг миллий шоиримиз хотирасига бағишланган тадбирни тақиқлаëтгани аниқ эмас. Тахминларга кўра¸ президент девони¸ шахсан¸ Хайриддин Султонов қилаëтган бўлиши мумкин. Узоқ йиллар давомида Каримов атрофида жадидлар¸ миллатпарвар шоирлардан қўрқадиган¸ улар номини имкон қадар йўқотишни орзу қилган бир гуруҳ идеологлар шаклланди. Хайриддин Султонов ўзбек миллий адабиëти¸ маданияти ва тилини "расвосини чиқарганлардан бири". Афсуски¸ айни одамлар Мирзиëев даврида ҳам маънавият ва маърифат соҳасида ана шу абжақ сиëсатни давом эттирмоқда. Улар Рауф Парфи каби миллатпарвар шоирдан¸ ўлганидан кейин ҳам қўрқади¸ деди Озодлик билан 25 сентябрь кунги суҳбатда Анвар Назир.\nОйбек уй-музейининг 25 сентябрь куни Озодлик боғланган ходимаси¸ тадбирнинг бекор қилинганини тасдиқлади¸ аммо унинг ким томонидан¸ нима сабабдан бекор бўлганига ойдинлик киритишни истамади.\n-Ташкилотчилар¸ тадбирни бошқа жойда ўтказамиз¸ дейишди. Бизнинг музейда бўлмайди¸ деди “нега” деган саволга жавоб беришга қийналган музей ходимаси.\nТашкилотчиларнинг Озодликка билдиришича¸ 25 сентябрь куни Рауф Парфи хотирасига ҳурмат кўрсатишни ўз миллий бурчи деб билган бир гуруҳ зиëли ва ижодкорлар Тошкентдаги “Шош” ресторанида йиғилиб¸ кичик хусусий тадбир ўтказишга келишиб олган.\n2005 йилда оламдан ўтган Ўзбекистон халқ шоири Рауф Парфининг таввалуд кунини нишонлаш Ўзбекистон Бош вазири Абдулла Арипов 2018 йил 17 январда имзолаган 01-07-1-3356 рақамли режага кўра¸ Миллий кутубхонанинг 150 кишилик залида ўтказилиши керак эди.\nТадбир ташкилотчиларининг Озодликка маълум қилишича¸ ўтказилиши кутилаётган кеча давомида Рауф Парфи шеърлари, унинг ижоди тўғрисида маърузалар ўқилиши, Шоир шеърлари асосида тайёрланган саҳна кўринишини намойиш қилиш режаланган эди.\nАлишер Навоий номидаги Ўзбекистон миллий кутубхонасида Рауф Парфи 75 йиллиги тадбирининг ўтказилиши тақиқланиши ортидан 20 сентябрда Facebook ижтимоий тармоғида шоир мухлислари #parfimaniya хештеги остида акция бошлаган эди.\nҲаëтлигида Озодлик билан суҳбатлашган Рауф Парфи¸ китоб чиқариш ëки ижоди ҳақида маданий тадбир ўтказиш режасини ҳамиша "тушуниб бўлмайдиган фалокат" таъқиб қилиши ҳақида изтироб ва кулги билан гапирган эди:\nРауф Парфи китоб ва тадбир ўтказишда ўзини таъқиб қиладиган "фалокат" ҳақида\nИсёнкор шоирга армон бўлган китоб чоп этилди


Унутилишга нолойиқ 5 мамлакат валютаси\n22:53 / 13.02.2017\nАксарият одамлар валюта бозорлари - таваккал савдо ва қисқа муддатли спекуляциялар маскани эканига кўникди. Бозор Трамп даврида доллар кульбитлари, Brexit референдумидан кейин Британия фунтининг таназзули ва нефть нархлари кетидан Россия рублининг "парвози"ни кузатишга ўрганиб қолди.\nШунга қарамай, баъзи эмитент-мамлакатлар иқтисодиётининг кучли фундаментал кўрсаткичлари туфайли ишончли, узоқ муддатли инвестиция бўлиши мумкин бўлган валюталар кўп инвесторларнинг диққат марказидан ташқарида. InsiderPro унутилишга нолойиқ 5 мамлакат валютаси ҳақида маълумот улашди.\nЖанубий Корея вонаси\nЖанубий Корея аллақачон минтақанинг саноат маркази репутациясига эга. Samsung, Hyundai ва Posco каби Корея фирмалари маҳсулотлари сифатли. Жанубий Кореянинг молиявий тизими ҳам кучли: қарзнинг ЯИМга нисбати 39 фоизни ташкил қилади, мамлакат ЯИМ йилига 3 фоизга ошмоқда, жорий операциялар ҳисоби профицити (даромадларнинг харажатлардан ошиши) 7,7 фоизни ташкил қилади.\nМалайзия 1957 йилда мустақилликни қўлга киритганидан сўнг дефолтни ҳам, 20 фоиздан юқори йиллик инфляцияни ҳам бошидан кечирмаган ягона ривожланган мамлакат ҳисобланади. Малайзия марказий банки инфляцияни паст даражада ушлаб туришда ажойиб тажрибага эга, хом нефть, пальма ёғи, минераллар ва бошқа табиий ресурслар экспорти эса мамлакатга валюта захирасининг мустаҳкам даражасини сақлаб қолиш имконини беради.\nНорвегия Европадаги энг барқарор валютага эга. Нефть экспорти, ҳаётнинг юқори даражаси, жорий операциялар ҳисоби бўйича сальдо (9 фоиз), қарзнинг ЯИМга нисбати (атиги 39 фоиз) туфайли Норвегия иқтисодиёти ўз валютаси кучини сақлаб қолиш ва минтақанинг қолган қисмидаги тузилмавий муаммолардан хавотир олмаса ҳам бўлади. Модомики Норвегия Европа Иттифоқи таркибига кирмас экан, евроҳудудда вазият ёмонлашган тақдирда крона инвесторлар учун "бошпана" бўлиши мумкин.\nШвейцария банклари бошқа мамлакатларнинг молиявий ҳукуматлари учун шаффофлашганидан буён Сингапур ўз активларини яшириш ва қулай солиқ режимидан манфаатдор бўлган шахслар учун янги дунё марказига айланди. Даромадлар тенгсизлиги, ставкаларнинг ошиши ва солиқ тизимининг қатъийлашуви ўсгани сайин, Сингапурга хорижий сармоя оқими тезлашади ва бу маҳаллий валютани ўсишга мажбур қилади. Сингапурдаги жорий операциялар ҳисобининг ЯИМга нисбатан ижобий сальдоси 19,6 фоизни ташкил қилади. Мамлакат Осиё иқтисодиёти ривожи ва минтақавий туризмнинг ўсишидан катта фойда кўрди. Сингапур доллари АҚШ долларига нисбатан бошқа аксарият валюталардан барқарорроқ мустаҳкамланмоқда.\nЯнги Зеландия доллари\nЯнги Зеландия доллари юқорида қайд этилган барча валюталар орасида энг хавфсиз капитал сақлаш воситаси ҳисобланади. Янги Зеландиянинг захира банки ривожланган мамлакатлар (АҚШдан ташқари) марказий банклари орасида яқин келажакда фоиз ставкасини оширишни режалаштираётган ягона молиявий муассасадир. Мамлакат ставкаларни пасайтириш ва иқтисодиётнинг шаффофлигини ошириш мақсадида солиқ қонунчилиги ислоҳотини ўтказди. Бундан ташқари, Янги Зеландияда қишлоқ хўжалик маҳсулотларининг экспорт даражаси барқарордир.\nКийимлар орасига яширилган қарийб 12 минг доллар ошкор бўлди\n18:02 / 07.05.2018\nМарказий банк йил бошидан бери қанча валюта сотди?\n15:58 / 04.05.2018


Дилором Умаровага табрик » MUZAFFAR.UZ\nДилором Умаровага табрик\nЎзбекистон Республикасида хизмат кўрсатган маданият ходими, олий тоифали сухандон Дилором Умаровани таваллуд топган куни муносабати билан чин қалбимиздан муборакбод этамиз!\nДилором Умаровага мустаҳкам соғлик, узоқ умр, ижодий ва ижобий ютуқлар тилаб қоламиз!\nМаълумот: Дилором Қўчқоровна Умарова 1957 йилнинг 28 Август куни Фарғона вилоятида таваллуд топган. "Ахборот" дастури, байрам концертлари, кўнгилочар кўрсатувлар, турли давлат тадбирларида сухандонлик қилган. 2009 йилда "Энг яхши диктор" эътирофига сазовор бўлган. "Маданият ва санъат ходимлари Гильдияси" аъзоси.\nНасиба Қамбаровага табрик\nМуслимбек Йўлдошевга табрик\nДилбар Исмоиловага табрик!\nДилором Эгамбердиева таваллуд топган кун\nГулчеҳра Умаровага табрик!


Билл Гейтс: «Дунёни биотеррор хавфи кутмоқда!» - Terabayt.Uz\nMicrosoft асосчиси, миллиардер ва саховатпеша Билл Гейтс давлатлар ҳукуматлари инсониятни кутаётган яна бир хавф – биологик террорчиликка қарши курашга маблағлар йўналтиришлари лозимлигини айтди. Business Insider нашрига кўра, бундай фикрни у Хавфсизлик бўйича Мюнхен анжуманида билдирди, деб хабар бермоқда Кун.уз сайти.\nГейтснинг айтишича, замонавий шароитларда ғараз ниятли одамлар хавфли вируснинг, мисол учун грипп ёки чечакнинг қирғин келтирувчи версиясини яратиши мумкин. Унинг фикрича, «кейинги эпидемиянинг сабаби террорчилик мақсадида биоинжинерия усуллари билан хавфли вируслар яратилиши бўлиши мумкин». «Гап шундаки, биз ўзимизга зиён қилган ҳолда, соғлиқни ҳимоялаш чоралари билан хавфсизлик ўртасида яққол алоқа борлигини инкор қиламиз», деб таъкидлаб ўтди Гейтс.\n«Эпидемиологлар томонидан яратилган моделлар, бу табиат инжиқлиги бўладими ёки террорчилар ишими, ҳаво орқали тезда тарқалувчи бактериялар бир йилдан камроқ вақт ичида 30 млн.дан кўпроқ одамни ўлдириши мумкинлигидан гувоҳлик бермоқда. Бунинг кейинги йилларда юз бериши учун реал имкониятлар мавжуд», дея хавотир билдирмоқда дунёнинг энг бадавлат одами.\nГейтсга кўра, зарарли касалликлар қандай хавф солишига 1918-1919 йилларда испан гриппи эпидемияси мисол бўла олади. Ўшанда бу инфекциядан 50 млн.дан кўпроқ одам ҳалок бўлган, бу эса Биринчи жаҳон урушида ҳалок бўлганлар сонидан кўпроқни ташкил қилган. «Глобал пандемияга тайёргарлик кўриш, ядровий бостириш ва иқлим ўзгариши билан боғлиқ ҳолда воқеаларнинг фалокатли ўзгаришидан қочиш каби муҳимдир. Инновациялар, ҳамкорлик ва батафсил режалаштириш бу хавфларни анчагина камайтириши мумкин», деб қўшимча қилди у.\n#Билл Гейтс #биотеррор #хавф


CHORTOQ Компания ҳақида\n" МЧЖ ҚК - 2016 йилда ташкил этилган компания бўлиб қисқа муддатда Ўзбекистон бозорида етакчи ўринни эгаллади. Бугунги кунга келиб, Chortoq минерал суви премиал сифати, мувозанатли таркиби, юмшоқ таъми ва ноёб фойдали хусусиятлари туфайли истеъмолчиларнинг севгисини ва эътирофини қозонишга муваффақ бўлди.\nЧортоқ курорти Ўзбекистон Республикасининг Наманган вилоятидаги Чотқол тоғ тизмасининг Жанубий ёнбағрида, Чортоқ сой дарёси водийсидаги денгиз сатҳидан 623 м баландликда, Фарғона артезиан ҳавзасида, улкан тоғ чўққилари ўртасида жойлашган. 1953 йилда 32-сон қудуғи тоза сув манбасини очиш учун 507 метр чуқурликда бурғуланган эди. Чучук сув ўрнига таркибида хлорид-сулфат-натрийли (2,6-3,0 г/л, pH=7,8) субтермик (+30°C) минерал сув топилди. Бу рақамлар Чортоқдаги №32 қудуғининг сувини машҳур Трускавец курортнинг №7 қудуғи сувига ўхшаш деб баҳолашга имкон берди. Чортоқ суви ошқозон-ичак тракти, жигар, ўт йўллари, ошқозон ости бези ва диабет касалликлари, шунингдек, йод танқислиги касалликларини даволаш учун ишлатилади.\n2016 - йилда "Chortoq Mineral Water" МЧЖ ҚК қўшма корхонаси ташкил этилди. Хусусан, Buncra BV (Голландия) ва маҳаллий таъсисчиларнинг инвестициялари туфайли минераллаштирилган манба жойлашган ерда 0,5 ва 0,33 литр ҳажмли шиша идишларга сув қуйиш завод ўрнатилди. Қурилиш 2016 йил июн ойида бошланиб октябр ойида якунланди. Заводда сифат ва озиқ-овқат хавфсизлиги стандартларига жавоб берадиган энг замонавий ускуналар ўрнатилган. Завод HACCP, FSSC ва ISO 9001:2015 стандартлари талабларига мувофиқ сертификатланган.\nChortoq бренди нафақат минерал сувдир. Аввало, бу инсон ҳаётининг барча соҳаларида ҳаёт мувозанатига эришишга қаратилган бутун бир фалсафадир. Бундай баланснинг зарурлигини тушуниш руҳий мувозанат ва маънавий тўлақонлик олиб келади. Ва мувозанатли ҳаётнинг асосида, албатта, инсон саломатлиги, ўзини ва бутун атроф дунёни соғломлаштириш истаги ётади. Шунинг учун биз компаниямизнинг шиори сифатида қуйидаги чақирувни танладик:\nCHORTOQ БАЛАНС БИЛАН ЯШАНГ!


Ўзбекистон Республикаси Президенти Шавкат Мирзиёев 7 октябрь куни хорижий мамлакатлар билан эришилган келишувлар ижроси, янги инвестициявий ва ижтимоий-иқтисодий лойиҳалар муҳокамасига бағишланган йиғилиш ўтказди. Бу ҳақда президент матбуот хизмати хабар бермоқда.\nАввал Бирлашган Араб Амирликлари билан ҳамкорликдаги инвестиция лойиҳаларининг ижроси кўриб чиқилди. Жорий йил март ойида давлатимиз раҳбарининг ушбу мамлакатга расмий ташрифи жуда самарали бўлган, эришилган келишувларни амалга ошириш бўйича апрель ойида “йўл харитаси” ишлаб чиқилганди.\nАввал берилган топшириқлар юзасидан мутасаддиларнинг ахбороти тингланди ва келгусида амалга ошириладиган устувор вазифалар белгилаб олинди.\nКиритилди: 05:57 09.10.2019. Ўқилди: 917 марта. Фикрлар сони: 0 та.


Жазоирда самолёт ҳалокатга учради. Юзлаб қурбонлар...\n11.04.2018 17:30 0 1459\nЖазоирда ҳарбий-транспорт самолётининг ҳалокатга учраши оқибатида 257 нафар киши қурбон бўлди, деб хабар бермоқда «Sky News Arabia».\nМаълум қилинишича, Жазоир армияси аскарларини олиб кетаётган Ил-76 самолёти Буфарик шаҳри аэропортидан ҳавога кўтарилганидан сўнг бир неча дақиқа ўтиб, Блида провинциясида ерга қулаган. Ҳарбийлар маълумотига кўра, ҳалокатда ҳаво кемасида бўлганлардан ҳеч ким жон сақлаб қолмаган.\nсамолёт Жазоир ҳалокат


"Тоттенхэм" "Наполи" ҳужумчиси учун курашни давом эттирмоқда\n11 сентябрь, 2020, 20:06\nТеглар:Тоттенхэм | Наполи\nУни АПЛда кутишяпти.\n"Тоттенхэм" раҳбарияти "Наполи" ҳужумчиси Аркадиуш Миликни жамоага олиб келиш пайига тушган.\nEvening Standard нашрининг ёзишича, клублар польшалик футболчининг трансфери бўйича музокараларни бошлаб юборган, аммо ҳозирча улар муросага кела олмаяпти. Неаполликлар Миликнинг трансферини 30 млн еврога баҳоламоқда, “шпорлар” эса ушбу нархни пасайтиришга ҳаракат қиляпти.\nМилик “Наполи” сафида 2016 йилдан буён тўп суриб келмоқда. У ўтган давр мобайнида 122 та ўйинда майдонга тушди ва 48 та гол ҳамда 5 та голли узатмага муаллифлик қилди. Унинг амалдаги шартномаси 2021 йилда ўз ниҳоясига етади.\n"Атлетико" польшалик форвард учун зўр таклиф билан чиқди\n"Тоттенхэм" польшалик ҳужумчини Лондонга олиб келмоқчи\nМоуриньо кўзлаган футболчини илиб кетишди


Жиззахда 133 нафар бемордан 58 нафари Covid-19, 75 нафари пневмониядан даволанмоқда. 3 нафар бола ва 20 нафар ҳомиладорлар ҳам бор » Sangzor.uz - Инновацион янгиликлар портали\nSangzor.uz - биз сизга яқинмиз! » Breaking news » Жиззахда 133 нафар бемордан 58 нафари Covid-19, 75 нафари пневмониядан даволанмоқда. 3 нафар бола ва 20 нафар ҳомиладорлар ҳам бор\nЖиззахда 133 нафар бемордан 58 нафари Covid-19, 75 нафари пневмониядан даволанмоқда. 3 нафар бола ва 20 нафар ҳомиладорлар ҳам бор\nЎзбекистон, Жиззах – Sangzor.uz. Жиззах вилоят Маҳалла ва оилани қўллаб-қувватлаш бошқармаси мажлислар залида Вилоят соғлиқни сақлаш бошқармаси, санитария-эпидемиолoгик осойишталик ва жамоат саломатлиги хизмати вилоят бошқармаси билан ҳамкорликда “Вилоятда COVID-19 вирусига қарши кураш борасида олиб борилаётган ишлар ва кўрилиши лозим бўлган тезкор чоралар” мавзусида матбуот анжумани ўтказди.\nМатбуот анжуманида вилоят соғлиқни сақлаш бошқармаси бошлиғи ўринбосари Исомиддин Холмирзаев кун тартибидаги масала юзасидан маълумот берди.\nҚайд этилишича, сўнгги кунларда дунёда коронавирус инфекцияси яна авж олди. Айниқса, касалликнинг “омикрон” штамми сабабли қатор мамлакатларда вазият анча хавотирли тус олмоқда.\nЖССТнинг баёнотида айтилишича, “омикрон” варианти “дельта”га нисбатан камроқ асоратлар қолдираётган бўлса-да, бироқ у барибир эмланмаган аҳоли қатлами учун жиддий хавфдир.\nШу сабабли кўплаб давлатлар кескин карантин чораларини қўллаш орқали мураккаб вазиятни изга солишга уринмоқда.\nКоронавируснинг “омикрон” штамми мамлакатимизга кириб келганиганига кўп бўлмади. Бу хабар кўпчиликнинг хавотирига сабаб бўлиши табиий.\nМутахассисларнинг хулосасига кўра, коронавируснинг “омикрон” штамми кўпроқ кексалар, ёндош касаллиги борлар ва болалар ҳаётига хавф туғдирмоқда.\nМутахассислар “омикрон”нинг баъзи хавфли белгиларини эълон қилди.\nНафас олишнинг қийинлашиши, кўкрак қафасида доимий оғриқлар пайдо бўлиши, уйқудан туриш қобилиятининг сусайиши, тери, лаб ва тирноқлар рангининг очариши шулар жумласидан. Шифокорлар, шунингдек, кучли чарчоқ, томоқ оғриғи, қуруқ йўтал ва мушак оғриғини характерли аломатлар, деб ҳисоблайди.\nУнга чалинган беморларнинг аксарият қисми коронавирусга қарши эмланмаган ёки эндигина битта дозани қабул қилган бўлиб чиқяпти.\n“Омикрон” қанчалик тез суръатларда тарқалмасин, у туфайли шифохонага ётқизилиш ва ўлим кўрсаткичлари “дельта”га нисбатан сезиларли даражада паст.\nАйни пайтда, Коронавирус инфекцияси билан касалланган беморлар учун Вилоят юқумли касалликлар шифохонасида 185 ўринли махсус даволаш маркази ташкил этилган. Реанимация ўринлари сони 30 тани ташкил этади.\nЎтган давр давомида вилоятда 6896 нафар фуқароларда Covid-19, коронавирус инфекцияси аниқланган ва уларнинг 6749 нафари тўлиқ соғайганлиги сабабли назоратдан чиқарилган. Даволаниш кўрсатгич 98 фоиз.\nБугунги кунда даволовчи муассасада даволанаётган беморлар сони 133 нафар бўлиб шундан 58 нафари Covid-19, коронавирус инфекцияси билан, 75 нафари пневмония билан даволанмоқда.\nЎта оғир 1 нафар, Оғир 10 нафар.\nБолалар 3 нафар, Хомиладорлар 20 нафарни ташкил этади.\nАмбулатор даволанаётганлар сони 79 та.\nБугунги кун ҳолатига Жиззах вилоят cоғлиқни сақлаш бошқармаси захирасида 42 турдаги 902 млн. сўмлик дори воситалари, туман ва шаҳарларда жами 9781 та “Covid-box”лар захираси мавжуд. Соғлиқни сақлаш вазирлигидан яна 10 мингта “Covid-box” жамланмаси олиб келинмоқда.\nЖами 2564 нафар тиббиёт ходимлари махсус сертификатга эга, шундан шифокорлар – 449 нафар, ўрта тиббиёт ходимлари –1395 нафар, кичик тиббиёт ходимлари – 720 нафарни ташкил этади.\nШунингдек, 10 та муассаса фаолияти консервация қилиб қўйилган. Бу муассасаларда коронавирус касаллигини даволаш мақсадида 1400 та шифо ўринлари (шундан 142 та реанимацион ўринлар)нинг 391 тасида кислород нуқталари ўтказилган бўлиб, захира қилиб қўйилган.\nЭпидемиологик вазият кескинлашган ҳолатда 10 та муассаса ва уларда консервация қилиб қўйилган 40 та ИВЛ, 102 та CiPAP, 212 та кислород концентраторлари, 3 та ПЗР анализатори, 6 та биохимик анализатор, 10 та ИФА ҳамда 210 та пульсоксиметрларни, шунингдек, махсус сертификатга эга бўлган 234 та шифокор, 1215 та ўрта тиббиёт ходими ва 660 та кичик тиббиёт ходимларини қисқа муддатда шайлиги таъминланади.\nКоронавирусдан сақланишнинг энг ишончли воситаси бу унга қарши эмлашдир. Афсуски эмлаш жараёнлари ҳам вилоятимизда суст давом этяпти.\nЖумладан кеча вилоятимиз бўйича ҳаммаси бўлиб 2955 (икки минг тўққиз юз эллик беш) нафар аҳоли эмланган. Жами эмлашлар сони 1 438 393 (бир миллион тўрт юз ўттиз саккиз минг уч юз тўқсон уч)тани ташкил этмоқда.\nБу аҳолининг ҳамон ушбу касалликка нисбатан бепарволигидан дарак беради.\n– Вилоятимизда тиббиёт соҳасига масъул шахс сифатида эмлашга тавсия этилган фуқароларни зудлик билан эмлашларини, шунингдек, аҳолидан коронавирусдан сақланиш ва унга қарши курашишда шифокорларимиз берган барча тавсияларни сўзсиз бажаришларини карантин қоидаларига амал қилишни ва коронавирусга қарши эмлашга чақираман , – деди И.Холмирзаев.\nШундан сўнг, ОАВ ходимлари ва блогерлар ўзларининг қизиқтирган саволларига мутахассислардан жавоб олдилар.


ТОШКЕНТ, 22 мар — Sputnik. Тошкентда ҳайдовчи икки аёлни уриб юборди. Улардан бири натижада вафот этди. Бу ҳақда пойтахт ИИББ хабар қилмоқда.\nТОШКЕНТ, 22 мар — Sputnik. Тошкентда ҳайдовчи икки аёлни уриб юборди. Улардан бири натижада вафот этди. Бу ҳақда пойтахт ИИББ хабар қилмоқда.Ҳодиса 18 март куни тахминан соат 18:30 ларда Миробод туманидаги Зарафшон ва Ислом Каримов кўчаларининг кесишмасида рўй берган. 32 ёшли “Spark” ҳайдовчиси йўлни пиёдалар ўтиш йўлагидан кесиб ўтаётган пиёдалар 30 ёшли Б.Р. ва 23 ёшли Н.А.ни уриб юборган.Иккала пиёдалар тан жароҳати олиб, шифохонага ётқизилган. 20 март куни пиёдалардан бири Б.Р. муолажаларга қарамасдан вафот этган. Ўзбекистон Жиноят кодексининг 266-моддаси 2-қисми (“Транспорт воситалари ҳаракати ёки улардан фойдаланиш хавфсизлиги қоидаларини бузиш”) билан жиноят иши қўзғатилган. Тергов ҳаракатлари олиб борилмоқда.\nтошкент, иибб, йтҳ\n16:54 22.03.2021 (янгиланди: 16:40 01.04.2021)\n© Sputnik / Константин Михальчевский / Фотобанкка ўтишМедсестра устанавливает капельницу\n32 ёшли “Spark” ҳайдовчиси йўлни пиёдалар ўтиш йўлагидан кесиб ўтаётган пиёдаларни уриб юборган.\nҲодиса 18 март куни тахминан соат 18:30 ларда Миробод туманидаги Зарафшон ва Ислом Каримов кўчаларининг кесишмасида рўй берган. 32 ёшли “Spark” ҳайдовчиси йўлни пиёдалар ўтиш йўлагидан кесиб ўтаётган пиёдалар 30 ёшли Б.Р. ва 23 ёшли Н.А.ни уриб юборган.\nИккала пиёдалар тан жароҳати олиб, шифохонага ётқизилган. 20 март куни пиёдалардан бири Б.Р. муолажаларга қарамасдан вафот этган.\nЎзбекистон Жиноят кодексининг 266-моддаси 2-қисми (“Транспорт воситалари ҳаракати ёки улардан фойдаланиш хавфсизлиги қоидаларини бузиш”) билан жиноят иши қўзғатилган. Тергов ҳаракатлари олиб борилмоқда.


Сенатор, вазир ва ҳокимлар қанча ойлик олади? Молия вазирлиги давлат хизматчиларининг маошлари миқдорини ошкор қилди\nИқтисодиёт 20:30 / 27.02.2019 115751\nЎзбекистон Республикаси Молия вазирлиги «Газета.uz» сўрови бўйича давлат хизматчиларининг ойлик маошлари тўғрисидаги маълумотларни тақдим этди.\nҚонунчиликка мувофиқ, бюджетдан молиялаштириладиган ташкилот ва муассасаларда ходимларнинг мансаб маошларини белгилашда мажбурий тартибда Меҳнатга ҳақ тўлашнинг ягона тариф сеткасига мувофиқ тариф коэффициентлар қўлланилиши лозим.\nРаҳбар лавозимлар учун қуйидаги оклад бўйича иш ҳақи белгиланган:\nДепутат ва сенатор – 1 млн 560 минг 413 сўм\nВилоят ҳокими – 1 млн 899 минг 783 сўм\nТуман (шаҳар) ҳокими – 1 млн 643 минг 329 сўм\nБош вазир ўринбосари – 2 млн 75 минг 955 сўм\nВазир – 1 млн 727 минг 665 сўм\nҚўмита раиси ёки агентлик директори – 1 млн 643 минг 329 сўм\nБулар фақат оклад бўйича иш ҳақи холос. Бу миқдорга қўшимча равишда бюджет ҳисобидан 115 фоизгача устама берилиши мумкин. Масалан, депутатга 115 фоиз қўшимча устама берилса, унинг иш ҳақи 3 млн 354 минг 887 сўм бўлади. Шунингдек, юқоридаги иш ҳақилари бюджетдан ташқари маблағлар ҳисобига яна ортиши мумкин.\nҚўшимча равишда қуйидаги устамалар белгиланади:\nАлоҳида меҳнат шароитлари учун — мансаб маошининг 20 фоизи миқдорида (Олий Мажлис депутатлари ва Сенат сенаторлари, вилоятлар (туман, шаҳар) ҳокимлари учун);\nМеҳнатни рағбатлаштириш коэффициенти — мансаб маошининг 40 фоизи миқдорида;\nБелгиланган хизмат муддатини ўтагани учун — мансаб маошининг 20−30 фоизи миқдорида.\nКўп йиллик хизмат қилгани учун — мансаб маошининг 20−30 фоизи миқдорида;\nМоддий рағбатлантириш — мансаб маошининг 15−25 фоизи миқдорида.\nАлоҳида ҳолатларда мукофот пули (мансаб маошининг икки баробари миқдорида) ва моддий ёрдам (мансаб маошининг бир баробари миқдорида) ажратиш кўзда тутилган. Мукофот пули ажратиш ёки интизомий чораларни қўллаш қонунчиликда белгиланган тартибда амалга оширилиши лозим.\nЮқорида санаб ўтилган раҳбар лавозимлари меҳнатига ҳақ тўлаш бўйича барча харажатлар давлат бюджети маблағлари ҳисобидан қопланади.\nДавлат хизматчилари маоши вазирликлар, давлат қўмиталари ва идораларининг бюджетдан ташқари жамғармалари маблағлари ҳисобига ортиши мумкин. Бюджетдан ташқари жамғармалар даромадлари давлат божлари, йиғимлар ва солиққа тортилмайдиган тўловлар, маъмурий жарималар ва молиявий санкциялардан ажратмалар ҳисобидан шакллантирилади (Бюджет кодекси 62-модда).\nБюджетдан ташқари ушбу маблағлар маҳкамалар моддий-техник базасини мустаҳкамлаш, ходимларни моддий рағбатлантириш ва бошқа харажатларни қоплашга йўналтирилиши мумкин.\n11:00 / 22.05.2020 65856


19 июн 2021, Тошкент вақти: 05:56\nБолалар боғчаси (иллюстратив сурат)\nФарғона шаҳрида овқатдан заҳарланган 20 нафарга яқин боғча тарбияланувчиси касалхонага ётқизилди. 22, 23 октябрь кунлари содир бўлган воқеа тўғрисидаги бу норасмий хабарни заҳарланган болалар қатнайдиган МТМ тарбиячиси ва касалхона врачи тасдиқлади.\nОзодлик суҳбатлашган касалхона шифокори болаларнинг аҳволи ўртача оғирликда эканлигини маълум қилди.\nЗаҳарланиш ҳодисаси ортидан Фарғона шаҳар санитария ва эпидемиология станцияси гуруҳи болалар боғчасини дезинфекция қилган.\n"Қусиш ва ич кетиш"\nФарғона шаҳридаги 9- мактабгача таълим муассасасида 22 ва 23 октябрь кунлари овқатдан заҳарланган 20 га яқин тарбияланувчи вилоят юқумли касалликлар шифохонасига ётқизилди.\n"Сешанба ва чоршанба кунлари овқатдан захарланишган. Болаларнинг айримлари 23 октябрда, айримлари 24 октябрь куни касалхонага ётқизилди" деди боғча тарбиячиларидан бири.\nФарғона вилоят Юқумли касалликлар шифохонаси бош врачи Султонали Боййигитов заҳарланиш ҳодисаси бўлганини Озодликдан яширишга уринди.\nАммо айнан шу касалхона даволовчи врачиларидан бири 20 нафарга яқин боғча тарбияланувчисининг ҳозир ҳам касалхонада даволанаётганини тасдиқлади.\n"Уларда қусиш, ич кетиш, иситма кўтарилиши кузатилган. Бизга болаларни 23 октябрда олиб келишди. 24 октябрда ҳам 3 нафар бола келтирилди. Ҳаммаси бўлиб 20 га яқин бола келди. Заҳарланганлар алоҳида палаталарда ётишибди" деди даволовчи врачлардан бири.\nУнинг қўшимча қилишича, болалар аҳволи "ўрта оғирликда". Врачнинг айтишича, заҳарланган болаларга касалхонадан қачон жавоб берилиши ҳозирча номаълум.\nАйни даволовчи врач ва боғча тарбиячиларидан бири сўзларига кўра, заҳарланиш ҳодисаси ортидан Фарғона шаҳар санитария ва эпидемиология станцияси гуруҳи 9-МТМни дезинфекция қилган.\n"СЭС ходимлари келиб, боғчани дезинфекция қилиб кетишди", деди боғча тарбиячиларидан бири.\nАйрим ота-оналар, заҳарланиш ҳодисаси ортидан болаларни боғчага юбормаётир.\n"Мани хам фарзандим шу боғчага қатнайди. Бу воқеадан кейин боламни боғчага юборишга қўрқиб, юбормаяпман" деди фарзанди 9-боғчага қатновчи оналардан бири.\n"Боғча ташкилий ишларининг ота-оналар у ёқда турсин, ҳатто, давлат назорати ташкилотлари учун хам ёпиқлигига ота-оналар чидаб келаётганди. Болаларнинг овқатдан захарланиб шифохонага ётқизилгани ҳаммасидан ўтиб тушди," деди фарзанди айни боғчага қатновчи бошқа бир она.\nОзодлик 24 октябрь куни Ўзбекистон Мактабгача таълим вазирлиги мутасаддиларидан бу воқеага изоҳ олишга ҳаракат қилди, аммо очиқ манбаларда келтирилган вазирлик телефонларига қилинган қўнғироқлар жавобсиз қолди.\nБоғчаларда оммавий заҳарланишлар\nЎзбекистонда болалар боғчалари тарбияланувчилари овқатдан заҳарлангани ҳақида Озодлик илгари ҳам хабар берган.\n9 октябрда Озодлик Тошкент шаҳридаги 433-сонли боғчада ўнлаб боланинг овқатдан заҳарланиш аломатлари билан юқумли касалликлар шифохонасига ётқизилгани ҳақида хабар берганди.\n11 октябрда Самарқандда битта озиқ-овқат етказиб берувчиси хизматларидан фойдаланувчи учта мактабгача таълим ташкилоти тарбияланувчилари овқатдан заҳарлангани тўғрисида Ўзбекистон Бош прокуратураси матбуот хизматига таяниб маҳаллий нашрлар хабар қилган эди.\nЎтган йил ноябрида Тошкент вилоят, Бекобод туманида музлатгич ишламагани боис, 59 бола ва 3 ходим овқатдан заҳарланган эди.\nБоғчада болаларнинг овқатдан заҳарланиши билан боғлиқ энг оғир воқеа тўрт йил аввал Андижон вилоятининг Балиқчи туманида бўлган эди.\nЎшанда боғчанинг камида 30 нафар тарбияланувчиси ўткир ичакли диарея ташхиси билан касалхонага ётқизилганди.\nБоғчада бўëқсуюлтиргич ичиб қўйган 5 яшар бола оғир аҳволда реанимацияда қолмоқда


«Қўшимча!» акцияси: биттасини харид қилиб, иккинчисини бепул олинг! - Terabayt.Uz\n«Қўшимча!» акцияси: биттасини харид қилиб, иккинчисини бепул олинг!\nMobiuz мобил оператори Ўзбекистонда илк бор eSIM технологиясини ишга туширганидан хабарингиз бор. Компания яна 4 майгача Galaxy S10 Lite смартфонини ютиб олиш мумкин бўлган «Mobiuz’дан eSIM ҳақида дўстларингизни хабардор қилинг!» танловини ҳам йўлган қўйган.\nМазкур уяли алоқа оператори энди 2021 йилнинг 30 июнь санасигача (шу куни ҳам) амал қилувчи «Qo‘shimcha!» акциясини эълон қилди. Унинг доирасида «Mobi 25», «Mobi 30+», «Mobi 40», «GAP yo‘q», «GAP yo‘q Pro» тариф режаларидан бирига уланган абонентга худди шундай тариф режасидаги иккинчи SIM-карта совға қилинади!\nҚўшимча тарзда тақдим этилган иккинчи SIM-картада тегишли тариф доирасидаги дақиқалар, SMS ва мегабайтлар лимитлари тўлиқ берилади. Ёқимли жиҳати шундаки, унда биринчи ой учун ҳеч қандай тўлов олинмайди – лимитлар мутлақо бепул тарзда ҳадя этилади!\n«Qo‘shimcha!» акциясининг тақдим этилиш шартлари ҳақида батафсил маълумот олиш учун ушбу ҳавола орқали оператор сайтига ўтишингиз мумкин.\nЎҚИНГ: Mobiuz абонентлари ва унга уланмоқчи бўлганлар учун иккита хушхабар бор\n#SIM-карта #акция #мобил алоқа оператори #мобиль оператор #операторлар #Ўзбекистон #акциялар #Aksiyalar #Mobiuz


08:53 / 30.04.2016\nАҚШ мудофаа вазири Эштон Картер АҚШ президенти Барак Обама АҚШ ҳарбий-ҳаво кучлари штабининг янги бошлиғи этиб генерал Дэвид Голдфинни тайинлашга қарор қилганини маълум қилди. Бу ҳақда ТАСС ахборот агентлиги хабар бермоқда.\nКартернинг таъкидлашича, Голдфин Пентагонда ҳозирдаги энг ёрқин стратеглардан бири ҳисобланади.\nУнинг айтишича, Голдфин Болқон, Афғонистон ва Ироқдаги ҳарбий операцияларда иштирок этган. Картернинг таъкидлашича, Голдфин самолёт штурвали ортида 4,2 минг соатлик парвоз тажрибасига эга.\nКартер Голдфин подполковник бўлганда НАТОнинг Югославияни бомбардимон қилиш операцияларида иштирок этганини маълум қилди. Голдфиннинг қирувчи самолёти 1999 йил 2 майда Сербияда уриб туширилган, бироқ у катапульта қилишга ва асирга тушишдан қутулиб қолишга муваффақ бўлган.\nТаъкидланишича, энди Голдфиннинг номзоди АҚШ конгресси сенати томонидан маъқулланиши керак.


Энг муҳими режиссёр ишончи | SIRDARYO VILOYATI MUSIQALI DRAMA TEATRI\nBosh sahifa > Энг муҳими режиссёр ишончи\nЭнг муҳими режиссёр ишончи\nМЕН УЧУН ЭНГ МУҲИМИ-\nСирдарё вилояти мусиқали драма театри ижодкори, VII-Халқаро театр фестивлида “Момо ер” спектаклидаги Тўлғаной образи учун “Энг яхши аёл роли учун” номинациясига сазовор бўлган Ўзбекистонда хизмат кўратган артист Мавлуда Маматиллохунова билан суҳбат.\nОмадни баъзида кутиш билан кифояланамиз. Ундан кейин ўзимизни омадсизликда айблаб, ўксиниб ҳам қўямиз. Бугунги суҳбатдошимиз иқтидорли актриса, Ўзбекистонда хизмат кўрсатган артист Мавлуда Маматиллаохунова эса омаднинг калитини тинимсиз меҳнатда деб билади. Унга ишониб топширилган роллар ҳарчанд мураккаб ва масъулиятли бўлмасин, гарчи ич –ичидан қўрқиб турса-да буни ҳеч кимга билдирмасдан, фақат образи ҳақида ўйлайди, изланади, топади...\n- Мавлуда опа, санъат соҳасини танлаган аксарият ёшларда пойтхтда ижод қилиш, тезроқ танилиш истаги бўлади, сизда эса аксинча... пойтахтда туғилиб, ўсиб, Санъат институтида таҳсил олиб, Мирзачўлга келгансиз ва мана 40 йилдирки шу ердаги вилоят мусиқали драма театрида фаолият юритяпсиз. Бунга нима сабаб бўлган?\n- Ҳақиқатдан ҳам 1979 йили ёз ойларида институтни тамомлаганимизда давлат комиссияси йўлланмаси билан Сирдарё театрига 5 нафар курсдошларим билан юборилганмиз. Гулистон шаҳрига келиб, очиғи қўрқиб кетганман. Кичкинагина, кўримсизгина, бетартибгина шаҳарча эди. Қандай яшар эканмиз бу ерда, деб ўйланиб ҳам қолган эдик. Мана орадан шунча вақт ўтди, Гулистон ҳақиқий гулистон бўлди. Афсуски турли сабабларга кўра театрда ҳозирги кунда курсдошлардан ёлғиз ўзим қолдим.\n- Театрдаги дастлабки қадамингиз ва илк ролингизни эсласак…\n- Бизни театр жамоаси, жуда ҳам илиқ қарши олган. Ўша пайтда Ўзбекистон санъат арбоби Маҳкам Муҳаммедов Маяковскийнинг “Ҳаммом” асари устида иш олиб бораётган эдилар. Менга шу асардаги Нурафшон аёл ролини ишониб топширишган.\n- Мавлуда опа, ижод йўлингиз давомида талайгина режиссёрлар билан ишлагансиз. Умумий қилиб айтганда актриса сифатида режиссёрлардаги қайси хислат ёки хусусиятларни қадрлаган бўлар эдингиз?\n- Дарҳақиқат фаолиятим давомида Ўзбекистон Халқ артисти Б.Йўлдошев, Ўзбекистон санъат арбоблари М.Муҳаммедов, Ж.Маҳмудов, Ўзбекистонда хизмат кўрсатган артист В.Умаров каби таниқли режиссёрлар қўлида рол ижро этиш насиб этди. Мен биринчи навбатда режиссёрнинг актёрга бўлган ишончини қадрлайман. Яъни қайсидир ролни режисёр “кел шу артист хафа бўлмасин” ёки “шу актёр бўш юрмасин…”, деб эмас, ишонч билан менга топширса ва ўз навбатида мен ҳам ўша ишончга яраша бор куч ва маҳоратимни сарфлаб интилсам... ана ўшанда ҳақиқий, тўлқонли образ шаклланади деб ўйлайман.\n- Сени куйлаймиз замондош Республи фестивлида (2015 йил) “Тафаккур” спектаклидаги Бувзилол байча ролингиз “Энг яхши аёл роли ижроси учун” номинациясига лойиқ деб топилган эди. Ҳар бир театр актёри учун бу энг катта баҳо бўлса керак...\n- Очиғи мен бундай эътирофни кутмаган эдим. Режиссёримиз С.Мелиев бу спектаклни саҳналштираётган пайтда “Мавлуда опа, сиз мана шу аёлни қандай тасаввур қиляпсиз? Сиз талқинингизни тақдим этинг, маъқул келмаса мен сизга ўз тавсиямни бераман”, деган эди. Асарни қайта-қайта ўқиб, тасаввуримда гавдаланган Бувзилолни ўйнаган эдим, режисёрга ҳам маъқул келди ва фестивалда менга мана шундай бахт насиб этди.\n- Сизнинг қирқ йиллик ижод йўлингизни энг ёрқин нуқталаридан бири сифатида Туроб Тўланинг “Қувваи қаҳқаҳа” (“Нодирабегим”) асаридаги Нодирбегим образингиз десак муболаға бўлмас. Мана шундай ўзбек мумтоз шоираси тимсолини гавдалантириш билан бирга Ўзбекистон халқ артисти Баҳодир Йўлдошевдек режиссёр билан ишлаш осон кечмагандир?\n- Аксинча, шундай муракаб образни ижро этиш учун мана шундай буюк устознинг таълимини олиш мен учун улкан бахт ва ўз навбатида катта масъулият юклади. Б.Йўлдошев устозимиз жамоамиз билан суҳбатлашганларида кимнинг қандай роллар ўйнашни орзу қилиши хусусида сўраганларида мен Нодирабегим ролини ижро этиш ниятим борлигини айтган эдим. Устозимиз шу асарни саҳналаштириб, менга ишонч билдирганликлари учун чексиз миннатдорман. Билсизми, ярим оқшомлари уйғониб кетиб, асардаги ғазалларни, сўзларимни қайтариб ўтирганимда ёнимда кимдир тинглаб тургандек бўлар эди. Балки бу менинг тасаввуримдир... чунки шу ролни ижро этишим учун туну-кун шоиранинг руҳидан мадад сўраганман.\n- Энди Халқаро майдондаги улкан муваффақият ҳақида... Мавлуда Маматиллаохунова Қозоғистон республикасида бўлиб ўтган VII-Халқаро театр фестивлида Тўлғаной роли учун “Энг яхши аёл роли учун” номинациясига сазовор бўлди. Айнан фестивалнинг тақдирлаш маросимида янграган бу эътироф сизга қандай кечинмаларни бахш этди?\n- Ўша пайтдаги ҳаяжонимни тасвирлаб бера олмайман. Саҳнага чиқиб, мукофотни қабул қилиб, жойимга қайтиб ўтиргунимга қадар “Момо ер” спектаклининг режиссёри Нигора Ғойибназарованинг “Опа, сиз астойидил ҳаракат қилинг, мевасини албатта кўрасиз” деган сўзлари хаёлимга келди. Мен бу режиссёрни ёш бўлса ҳам узоқни кўра оладиган, келажаги порлоқ мутахассис эканлигига яна бир бор амин бўлдим. Режиссёримизнинг талабчанлиги ва иқтидори, театримизнинг ҳозирги кундаги раҳбари Равшан Ражабовнинг тадбиркорлиги ва жамоамизнинг якдиллиги натижаси ўлароқ Сирдарё вилояти мусиқали дарама театри тарихига ушбу илк Халқаро фестивалдаги иштироки ва муваффақиятлари заррин ҳарфлар билан муҳрланди деб ўйлайман. Дарвоқе ушбу фестивалда “Энг яхши сценография учун” номинацияси ҳам “Момо ер” спектаклининг рассоми Ўзбекистон санъат арбоби Шуҳрат Абдумаликовга насиб этиб, қўшалоқ муваффақият билан қайтган эдик.\n- Сиз ва барча Сирдарё театрининг устоз санъаткорлари шу даргоҳнинг шаъни, мавқеи, ижодий парвози йўлида тинимсиз меҳнат қилиб, театрнинг ривожини таъминладингиз. Табиийки келажакда бу маскан ишончли қўлларда бўлишини истайсиз. Ҳозирги кунда театрда фаолият юритаётган ёшлар ҳақида нималар дея оласиз?\n- Менинг театримиз келажаги ва ёшларидан кўнглим тўқ. Бири-биридан иқтидорли йигит қизларимиз биз билан саҳнадош бўлиб ижод қилмоқдалар. Баъзан уларга ҳавасим ҳам келади. Мамалакатимизда санъат ва маданият ривожи учун юксак эътибор қаратилиб, улкан имкониятлар яртилмоқда. Ана шу шароитлардан унумли фойдаланиб, мазза қилиб ижод қилишсин, дунё саҳналарини забт этишсин.\nОрзу инсонни яшашга ундайди, мақсадли ҳаркатлар амалиёти сари чорлайди. Айниқа санъаткорнинг орзуси беғубор; у доим халқ эътибори-ю, олқишига сазовор бўлишга интилади. М.Маматиллаохуновадан орзулари тўғрисида сўраганимда Б.Брехтнинг “Кураж она ва унинг болалари” асаридаги Кураж она ролини ижро этиш нияти борлигини айтди. Сирдарё театрининг Нодираси номини олган бу ғайратли ижодкоримизга орзулари ушалиб, янги умидлар сари интилишдан толмаслигини тилаймиз.\nҚандиёр Рустамов суҳбатлашди.


Қирғизистон Бош вазири истеъфо берди - BBC News O'zbek\nImage caption Темир Сариев истеъфо берди\nҲукуматнинг навбатдан ташқари бўлиб ўтган йиғинида Бош вазир Темир Сариев истеъфога чиққанини маълум қилди.\nТушдан кейин бошланган ҳукумат йиғини қарийб бир соат давом этган ва унда Темир Сариев сўнги кунлари ўзига нисбатан айтилаётган айбловлар бўйича баёнот қилган.\n“Балиқчи – Қўрумду ва Бишкек – “Манас” аэропорти йўллари солиниши бўйича ўтказилган тендерга ҳеч қандай алоқам йўқ. Баъзи депутатлар ўзларининг сиёсий ва моддий манфаатларидан келиб чиққан холда хайқиришмоқда. Менга қўйилаётган айбловлар бўйича ҳаққоний тергов ўтказилишини талаб қиламан”, деб айтган Темир Сариев.\nҲукумат раҳбари ўз истеъфосини эълон қилишдан аввал, бунгача бажарилган ишларига урғу бериб, “ҳукумат қатор сиёсий қарорларни қабул қилди, масъулиятдан қочгани йўқ. Масалан,Ўзбекистоннинг тўрт оромгоҳини ўз ҳисобимизга олдик. Россия билан ГЭСларни қуриш битимини бекор қилдик”, деган жаноб Сариев.\n“Биз бир йил ишладик. Бу орада Жўғўрқу Кенгаш икки маротаба бизга ишонч кўрсатди. Мен президент қўлловини ҳис қилдим. Барча давлат тузилмалари билан ишлай олдик”, дея ўз миннатдорчилигини билдирган эндиликда собиқ Бош вазир Темир Сариев.\n“Мен бугун истеъфога чиқаман. Бу ҳақда президентга аризамни топширганман. Сизлар билан ишлаганимдан манмунман. Мен учун халқ манфаати барчасидан устун туради”, деган Темир Сариев йиғинлар залини тарк этар экан.\nСал кам бир йил аввал ҳукумат раҳбари бўлиб ишлаган Темир Сариевни Қирғизистондаги йирик лойиҳалардан ҳисобланган Балиқчи – Қўрумду йўли солиниши ва Бишкек шаҳридан “Манас” аэропортигача бўлган йўлни таъмирдан чиқарилишидаги қонунбузарликлар туфайли ўз лавозимидан кетишга мажбур бўлгани айтилади.\nМазкур қонунбузарликларни Қирғизистон Жўғўрқу Кенгаши депутатлари комиссияси текшириб чиққан.\nТекширув ҳисоботида мазкур лойиҳалар учун давлат бюджетидан қарийб 7 млрд сўм ажратилгани, бироқ бу лойиҳаларни амалга ошириш учун компаниялар орасида эълон қилинган тендерда йўл қуриш учун рухсатномаси бўлмаган хитойлик “Лонг Хай” компаниясини ғолиб деб топилгани айтилади.\nҲисоботда шунингдек, давлат хазинасига 1 млрд сўмдан ортиқроқ зиён етказилгани, бунинг учун масъсул шахслар жавобгарликка тортилиши кераклиги урғуланган.\nҚирғизистон қонунчилигига кўра, ҳукумат раҳбари ўз лавозимидан четлатилган ҳолда унинг ўрнини муовини вақтинчалик эгаллаб туради. Бу орада эса Жўғўрқу Кенгаш депутатлари қайтадан партиялардан ташкил топган янги коалиция тузиб, янги бош вазирни танлайдилар ва президентга тавсия қиладилар. Давлат раҳбари тасдиқлаганидан сўнг, ҳукумат раҳбари ишга киришади.


Шахматчиларимиз яна бир карра чемпион!\n23 ноябрь, 2019, 13:53\nЖорий йилнинг 16-22 ноябр кунлари Туркиянинг Мерсин шаҳрида «Mersin Metropolitan Municipality 4th International CHess Tournament» турнири бўлиб ўтди. Унда Ўзбекистон шарафини Абдусаттаров Нодирбек, Якуббаев Нодирбек, Гусейнов Алихан, Тураев Ҳалим ҳамда қизлардан Баймуратова Севара ҳимоя қилишди.\nКуни кеч ўз ниҳоясига етган халқаро турнирда халқаро гроссмейстер Абдусаттаров Нодирбек 9 очкодан 7 очко жамғариб турнир чемпионига айланди. Баймуратова Севара эса 5,5 очко билан қизлар ўртасида чемпион бўлди.


Евро-2016: Лион ва Лиллда ўйиндан олдинги машғулотлар чим ҳолати қониқарсизлиги туфайли бошқа жойга кўчирилди\n10:39 / 19.06.2016\nЕвропа чемпионати доирасида А гуруҳининг сўнгги тур ўйинларидан олдинги машғулотлар бошқа жойларга кўчирилди. Мусобақа ташкилотчилари томонидан хабар берилишича, бу чора стадионларнинг майдонлари чимини қониқарли ҳолатда тутиб туриш зарурияти юзасидан қабул қилинган.\nА гуруҳининг сўнгги туридан ўрин олган Франция – Швейцария учрашуви Лилль шаҳрида, Руминия – Албания баҳси эса Лион шаҳрида бўлиб ўтиши белгиланган.\nЭндиликда, шу жамоалар ўйиндан олдинги машғулотларни захира майдонларида ўтказишади. Лиллдаги машғулотлар "Норд Лилль Метрополь" стадионига кўчирилган, Лиондаги машғулотлар эса маҳаллий жамоа Лионнинг эски стадиони бўлмиш "Жерлан"да бўлиб ўтиши кўрсатилган.\nБундан олдинроқ, УЕФА директори Мартин Каллен Францияда ўтаётган Европа чемпионатидаги стадионларнинг майдони қониқарли аҳволда эмаслигини тан олиб, стадионлар қурилишида ёмғирлар сувлари ва қуёш нури тушиши имкониятлари етарли даражада ҳисобга олинмаганини бунга сабаб сифатида келтирганди.